
	讛诇讜讬谞讬 讻讜专 讞讟讬谉 讜讗谞讬 讗转谉 诇讱 诇讙讜专谉 讗住讜专. 讚讞讬讬砖讬谞谉 砖诪讗 转转讬讬拽专 讗注''驻 砖讗讝 讗讬谉 专讙讬诇 诇讛转讬讬拽专: 讜诇讬转 讛诇讻转讗 讻讜讜转讬讛. 讜谞专讗讛 讚讛砖转讗 拽讬''诇 讻专' 讬爪讞拽 讚讗驻讬诇讜 砖讗讬谉 诇讜 讗诇讗 住讗讛 诇讜讛 讛讬诪谞讜 讻诪讛 讻讜专讬谉 讚讘专讬讬转讗 讚专讘讬 讞讬讬讗 诪住讬讬注 诇讬讛 讜专讬讘''谉 驻讬' 讚讘讬讞讚 讗讬谉 讬讻讜诇 诇讛诇讜转 讗诇讗 讻诪讜 砖讬砖 诇讜 讜讘讝讛 讗讞专 讝讛 讚讜拽讗 砖专讬 讜诪讬讛讜 讘讛讗 诪讜讚讛 专讬讘''谉 讚讗驻讬诇讜 讬转谉 诇讜 讘讬讞讚 讜讬讗诪专 拽谞讬 讘讝讛 讗讞专 讝讛 砖专讬 讚讘讚讘专 诇讞 诪住转诪讗 砖讜驻讱 讘讬讞讚 讜砖专讬 讻诪讛 讟讬驻讬谉 讜诪讬讛讜 谞专讗讛 讚讗讬谉 爪专讬讱 诇讚拽讚拽 讗诇讗 诇讜拽讞 讛专讘讛 讘讘转 讗讞转 诇专讘讬 讬爪讞拽 讚讗讜转讛 讟讬驻讛 讬讻讜诇 诇讛讬讜转 讻谞讙讚 讻诇 讟讬驻讛 讜讟讬驻讛: 讘谞讬 讞讘讜专讛 讛诪拽驻讬讚讬谉 讝讛 注诇 讝讛 注讜讘专讬谉 诪砖讜诐 诪讚讛 讻讜'. 驻讬' 诪转讜讱 砖诪拽驻讬讚讬谉 讘讗讬谉 诇讬讚讬 讻讱 讚转谞谉 讘驻专拽 讗讬谉 爪讚讬谉 (讘讬爪讛 讻讟. 讜砖诐) 讗讜诪专 讗讚诐 诇讞讘讬专讜 诪诇讗 诇讬 讻诇讬 讝讛 讗讘诇 诇讗 讘诪讚讛 驻讬专讜砖 砖诇讗 讬讝讻讜专 诇讜 砖讜诐 诪讚讛 讜拽驻讬讚讜转谉 讙讜专诪转 诇讛诐 诇讛讝讻讬专 讻讚讬 砖讬讛讗 诪讘讜专专 讬驻讛 诪讛 砖诪转讞讬讬讘 诇讝讛 讜讻谉 诪砖拽诇 转谞谉 (砖诐 讻讞.) 讗讬谉 诪砖讙讬讞讬谉 讘讻祝 诪讗讝谞讬诐 讻诇 注讬拽专 讜讛诐 诪转讜讱 砖诪拽驻讬讚讬谉 砖讜拽诇讬诐 讘诪讗讝谞讬诐 讗讬 谞诪讬 讗驻讬' 讘讬讚 讗住讜专 诇讛诐 诇砖拽讜诇 讻诪讜 讘诪讗讝谞讬诐 诇驻讬 砖诪讚拽讚拽讬诐 讛专讘讛 讗注''讙 讚砖专讬 讛转诐 讘讟讘讞 砖讗讬谉 讗讜诪谉 讻砖讗讬谞讜 诪拽驻讬讚 讜讻谉 讗住讜专 诇讛诐 诇讜诪专 诪诇讗 诇讬 讻诇讬 讝讛 讗驻讬诇讜 讘诇讗 讛讝讻专转 诪讚讛 讜讻谉 诪砖诪注 诪转讜讱 驻讬专砖''讬 讘诪住讻转 砖讘转 讘驻专拽 砖讜讗诇 (讚祝 拽诪讟. 讜砖诐) 讘谞讬 讞讘讜专讛 砖诪讚拽讚拽讬谉 讝讛 注诇 讝讛 砖讗诪专 讗讞讚 诇讞讘讬专讜 诪谞讛 砖诇拽讞转 讙讚讜诇讛 转谉 诇讬 讻诪讜转讛 讜讛讜讗 砖讜拽诇讛 讘讬讚讜: 诪砖讜诐 诪谞讬谉. 驻专''讞 讗诐 讛讬讜 讗讙讜讝讬诐 讜砖拽讚讬诐 讜讚讜诪讛 诇讛诐 讜讗诪专 诇拽讞转 注砖专讬诐 讗讙讜讝讬诐 讙诐 讗谞讬 讗拽讞 注砖专讬诐 讗讜 讗诪专 讘砖注讛 砖谞讜讟诇讛 讛诪转谉 注讚 砖讗砖拽讜诇 讛讬诪谞讛 讜注讚 砖讗诪讚讜讚 讗讜专讱 讛讚讙讬诐 讜讛拽讬砖讜讗讬诐 讜讗诪谞讛 讛讘讬爪讬诐 讜讛讗讙讜讝讬诐 讜讛砖拽讚讬诐 砖讗转讛 谞讜讟诇 砖讗讟讜诇 讙诐 讗谞讬 讘诪砖拽诇诐 讜讘诪讚转诐 讜诪谞讬谞诐 诪砖诪注 砖专''诇 讗注''讙 讚砖专讬 诇讜诪专 诇讞谞讜讜谞讬 讛专讙讬诇 讗爪诇讜 转谉 诇讬 注砖专讬诐 讗讙讜讝讬诐 讝讛讜 诇驻讬 砖讗讬谉 诪砖诪注 砖诐 砖转讛讗 砖讜诐 拽驻讬讚讗 注诇 讛诪谞讬谉 讗诇讗 砖诪讜讚讬注讜 砖讻诇 讻讱 讛讜讗 爪专讬讱 讗讘诇 讻砖讗诪专 诇拽讞转 讻' 讙诐 讗谞讬 讗讟讜诇 讻' 诪专讗讛 砖诪讚拽讚拽 讜诪拽驻讬讚 注诇 讛诪谞讬谉 讜讛讜讬 注讜讘讚讗 讚讞讜诇 讻注讬谉 诪砖讗 讜诪转谉 讜讗讬 谞诪讬 砖专讬 讘讻讬 讛讗讬 讙讜讜谞讗 谞注诪讬讚 讻讙讜谉 砖讗诪专 诇讬讛 讛诪转谉 注讚 砖讗诪谞讛 诇讱 讛讗讙讜讝讬诐 砖讗转讛 谞讜讟诇 讜讗讟讜诇 讙诐 讗谞讬 讻诪谞讬讬谞诐 讜讻谉 讻注讬谉 讝讛 讘诪讚讛 讜讘诪砖拽诇 讗住讜专 讜注讜讚 诪驻专砖 讘讛''讙 讗讬住讜专 诪谞讬谉 讘注谞讬谉 讗讞专 讘讛诇讻讜转 讬''讟 讛讜诇讱 讗讚诐 讗爪诇 专讜注讛 讛专讙讬诇 讜讻讜' 讘专讬讬转讗 讘住''驻 讗讬谉 爪讚讬谉 (讘讬爪讛 讻讟:) 注讚 讜讗诪专 转谉 诇讬 注砖专讬诐 讘讬爪讬诐 讜注砖专讬诐 讗讙讜讝讬诐 砖讻谉 讚专讱 讘注讛''讘 诇讛讬讜转 诪讜谞讛 讘转讜讱 讘讬转讜 注砖专讛 讗驻专住拽讬谉 讻' 专诪讜谞讬诐 讜讘诇讘讚 砖诇讗 讬讝讻讬专 诇讜 住讻讜诐 诪谞讬谉 专砖讘''讗 讗讜诪专 讜讘诇讘讚 砖诇讗 讬讝讻讬专 诇讜 住讻讜诐 诪拽讞 住讻讜诐 诪谞讬谉 讚讻讬 讛讜讛 谞拽讬讟 诪讬谞讬讛 砖讬转讬谉 讜讛砖转讗 谞拽讟 诪讬谞讬讛 讗专讘注讬诐 诇讗 诇讬诪讗 诇讬讛 诪诇讬 诇讛讜 诪讗讛 讜谞专讗讛 讚讛讟注诐 讻讬讜谉 砖讘讗 诇讚拽讚拽 讘爪诪爪讜诐 讛讞砖讘讜谉 讗住讜专 砖讗讬谉 讝讛 讻讚专讱 讘注讛''讘 讻讬 讗讬谉 专讙讬诇 诇讚拽讚拽 讘爪诪爪讜诐 讛讞砖讘讜谞讜转 讻注讬谉 讝讛 讜讞讜诪专讗 讙讚讜诇讛 讛讬讗 讜谞专讗讛 讚讚讜拽讗 讻砖谞讜转谞讬谉 拽' 讗讙讜讝讬诐 讘驻专讜讟讛 讗讝 讗住讜专 讚讗讬 讞砖讘讜谉 砖诇 拽' 诇讗 砖讬讬讱 诇爪诪爪讜诐 讚诪讬诐 讗讬谉 谞专讗讛 砖讬讛讗 讗住讜专 讜住讻讜诐 诪拽讞 驻讬' 讘讛''讙 讻讬 讛讜讛 谞拽讬讟 诪讬谞讬讛 讞诪砖讛 讚谞拽讬 讜讛砖转讗 谞拽讬讟 诪讬谞讬讛 讘讚谞拽讬 诇讗 诇讬诪讗 诇讬讛 诪诇讗 诇讬 讘讚讬谞专 讜谞专讗讛 砖诇讗 驻讬' 讻谉 讘砖讘讬诇 砖讬讛讗 诪讜转专 讗诐 诇拽讞 讛讬诪谞讜 砖讜讛 讚讬谞专 讘讬讞讚 诇讜诪专 讛专讬 讬砖 讚讬谞专 讜诇讗 讬讗住讜专 讗诇讗 讚讜拽讗 砖诪讚拽讚拽 诇爪诪爪诐 讘诪讬诇讜讬 讛讚讬谞专 讚驻砖讬讟讗 讚讛讗 谞诪讬 讗住讜专 讜诪讛 砖驻讬' 讻谉 讘讛''讙 讚砖诪讗 讛讬讛 驻砖讜讟 讝讛 讬讜转专 诇讗住讜专 砖诪讝讻讬专 住讻讜诐 讛诪拽讞 砖诇讜拽讞 注讻砖讬讜 讜专''讞 讙专住 讘诪住讻转 讘讬爪讛 住讻讜诐 诪拽讞 讘诪讬诇转讬讛 讚转''拽 住讻讜诐 诪谞讬谉 讘诪讬诇转讬讛 讚专砖讘''讗 讗讘诇 讘转讜住驻转讗 讻转讜讘 讻诪讜 讘讛''讙 讗讘诇 讘住驻专 砖诇谞讜 讻转讜讘 住讻讜诐 诪讬讚讛 讘诪讬诇转讬讛 讚转''拽 住讻讜诐 诪拽讞 讘诪讬诇转讬讛 讚专砖讘''讗 讜讗讬谉 谞专讗讛 讚诇驻讬 讙专住讗 讝讜 诇讗 诪爪讬谞讜 讗讬住讜专 诪谞讬谉 诇讗 讘诪砖谞讛 讜诇讗 讘讘专讬讬转讗 讜讗''讻 诪谞''诇 诇砖诪讜讗诇 讗讬住讜专 诪谞讬谉 讚拽讗诪专 注讜讘专讬谉 诪砖讜诐 诪谞讬谉 讚诪砖诪注 砖讗讬住讜专 讬讚讜注 诇谞讜 讻诪讜 诪讚讛 讜诪砖拽诇: 讜诪砖讜诐 诇讜讜讬谉 讜驻讜专注讬谉 讘讬''讟. 讗住讜专 诇讜诪专 诇讞讘讬专讜 诇砖讜谉 讛诇讜讗讛 讜驻专讬注讛 讗诇讗 讬砖 诇讜 诇讜诪专 诇砖讜谉 砖讗诇讛 讜讞讝专讛 讜讛诐 讗讬谞诐 专讜爪讬诐 诇讜诪专 讻谉 讚诇砖讜谉 砖讗诇讛 诪砖诪注 讚讛讚专 讘注讬谞讬讛 讜诪讞砖讘 讘诇讘讜 讛砖讜讗诇 砖讗诐 讬讝讻讜专 诇砖讜谉 砖讗诇讛 砖讬讝拽讜拽 诇讛讞讝讬专 诪讬讚 讜讬''诪 讚讬''讟 诇讗 拽讗讬 讗诇讗 讗诇讜讜讬谉 讜驻讜专注讬谉 讗讘诇 注讜讘专讬诐 诪砖讜诐 诪讚讛 讜诪砖拽诇 讜诪谞讬谉 谞拽讟 诇注谞讬谉 讙讝诇 讜讗讬 讗驻砖专 诇讜诪专 讻谉 讚讘驻专拽 砖讜讗诇 (砖讘转 讚祝 拽诪讟.) 诪讬讬转讬 诇讛 讛转诐 诇注谞讬谉 砖讘转: 讜讻讚讘专讬 讛诇诇 讗祝 诪砖讜诐 专讘讬转. 讜讚讜拽讗 讘诪拽驻讬讚讬诐 (讗住专讬 讘''讛) [讗住专 讛诇诇] 讻讚讗诪专讬谞谉 讘谞讬 讞讘讜专讛 讛诪拽驻讬讚讬诐 讗讘诇 砖讗讬谉 诪拽驻讬讚讬诐 砖专讬 讗注''讙 讚讘诪转谞讬' 讗讬讬专讬 讘住转诐 讘谞讬 讗讚诐 住转诐 讘谞讬 讗讚诐 讛诐 诪拽驻讬讚讬诐 讜诇讗 诪讞诇讬 注诇 诪讛 砖谞转讬讬拽专 讜砖讜讛 讬讜转专 讗诇讗 诪砖讜诐 砖讻专 讛诇讜讗讛 讜专讘谞谉 砖专讜 讗驻讬' 讘诪拽驻讬讚讬谉 讚诪讞诇讬 注诇 讚讘专 诪讜注讟 讜谞讜转谞讬谉 砖诇讗 讘转讜专转 专讘讬转 讜讗驻讬' 诇讗 诪讞诇讬 讗讬讻讗 诇诪讬诪专 讚讟注诪讗 讚专讘谞谉 讚砖专讜 诇驻讬 砖诇讗 讛讞诪讬专讜 讘讗讬住讜专 住讗讛 讘住讗讛 讻''讻 诇讗住讜专 讗驻讬' 讻讻专讜转 讻讚驻讬' 讘拽讜谞讟专住 诇注讬诇 讜讗讬谉 诇讛拽砖讜转 讻讬讜谉 讚住转诐 讘谞讬 讗讚诐 诪拽驻讬讚讬谉 讗诪讗讬 谞拽讟 砖诪讜讗诇 讘谞讬 讞讘讜专讛 讛诪拽驻讬讚讬诐 讜诇讗 谞拽讟 讘住转诐 讘谞讬 讗讚诐 讚谞拽讟 讘谞讬 讞讘讜专讛 砖专讙讬诇讬谉 诇诇讜讜转 讝讛 诪讝讛 讜讗讬谉 谞讝讻专讬诐 诇讚拽讚拽 讻诇 砖注讛 讜注讜砖讬谉 讘讬''讟 讻诪谞讛讙诐 讘讞讜诇 讜讙诐 讗讬谉 谞讝讻专讬诐 诇注砖讜转 讚诪讬诐 注诇 讛讻讻专讜转 讻诇 砖注讛 讻砖诇讜讬诐 讝讛 诪讝讛 诇驻讬 砖专讙讬诇讬谉 转诪讬讚 诇诇讜讜转 讝讛 诪讝讛 讜讗讬谉 讬讻讜诇讬谉 诇讬讝讛专 讗注''驻 砖驻讬' 诇注讬诇 讚讗驻讬诇讜 讘讬讚 讗住讜专 诇砖拽讜诇 讘砖专 讘谞讬 讞讘讜专讛 讛诪拽驻讬讚讬诐 讜讘诪住讻转 讘讬爪讛 (讚祝 讻讞.) 砖专讬 诇讟讘讞 砖讗讬谞讜 讗讜诪谉 讛转诐 诇讗 讛讜讬 讻住转诐 讘谞讬 讗讚诐 讛讞砖讜讘讬谉 讻诪拽驻讬讚讬诐 讚讗讬谉 讟讘讞 诪拽驻讬讚 讗爪诇 讛专讙讬诇 诇讬拽讞 诪诪谞讜 讜讗讬谉 诇驻专砖 讚住转诐 讘谞讬 讗讚诐 讻讗讬谉 诪拽驻讬讚讬谉 讚诪讜 讜诪转谞讬转讬谉 讚讗住专 讛诇诇 谞讜拽讬 讚讜拽讗 讘诪拽驻讬讚讬诐 讚讛讗 讗诪专讬谞谉 讘驻专拽 砖讜讗诇 (砖讘转 讚祝 拽诪讞.) 讜讻谉 讗砖讛 砖讜讗诇转 诪讞讘讬专转讛 讻讻专讜转 讜讘诇讘讚 砖诇讗 转讗诪专 诇讛 讛诇讜讬谞讬 讜驻专讻讬谞谉 讘讙诪专讗 讘砖讘转 讛讜讗 讚讗住讜专 讛讗 讘讞讜诇 砖驻讬专 讚诪讬 诇讬诪讗 诪转谞讬转讬谉 讚诇讗 讻讛诇诇 讜诪讗讬 拽讜砖讬讗 讛讛讬讗 讘住转诐 讘谞讬 讗讚诐 讚诇讗 拽驻讚讬 讜讛诇诇 诇讗 讗住专 讗诇讗 讚讜拽讗 讘诪拽驻讬讚讬谉: 诪转谞讛 讘注诇诪讗 拽讗 讬讛讘讬 讗讛讚讚讬. 谞专讗讛 讚讜拽讗 讚讘专 诪讜注讟 砖讬讜讚注 讘诇讘讜 砖讛讬讛 谞讜转谉 诇讜 讘诇讗讜 讛讻讬 讜讗驻讬诇讜 诪转谞讛 诪讜注讟转 讚讜拽讗 讘转''讞:




专诪讘"谉

讗讘诇 讞讻诪讬诐 讗讜诪专讬诐 诇讜讬谉 住转诐 讜驻讜专注讬谉 住转诐. 驻讬专砖讜 讛讙讗讜谞讬诐 讝"诇 诇讜讬谉 住讗讛 讘住讗讛 讜驻讜专注讬谉 住转诐 注诇 砖注专 砖讘砖讜拽.
讜讛讗 讚拽讗诪专 讝讜 讚讘专讬 讛诇诇, 讛讻讬 驻讬': 讗讻讜诇讛 诪转谞讬' 拽讗讬 讝讜 讚讘专讬 讛诇诇 砖讗讜住专 讛诇讜讗讛 讗驻讬诇讜 注讚 砖讬讘讗 讘谞讬 讜讗驻讬诇讜 讘砖讗诇转 讻讻专 砖讛讜讗 讚讘专 诪讜注讟, 讜讗注"驻 砖讬砖 诇讜 讗讘诇 讞讻诪讬诐 讗讜诪专讬诐 讗驻讬诇讜 住讗讛 讘住讗讛 讜讗驻讬诇讜 讗讬谉 诇讜 诪讜转专 砖讗诐 讗讬谉 诇讝讛 讬砖 诇讝讛 讻讬讜谉 砖讬爪讗 讛砖注专 讜讚讜拽讬讗 诇讛讗讬 驻讬专讜砖讗 诪讚拽讗诪专讬' 诇讜讬谉 讜驻讜专注讬谉 讜讗诇讜 讘砖讗诇转 讻讻专 讛讜讛 诇讬讛 诇诪讬诪专 诇讜讜讛 讜讻讜专住转 讻讚拽转谞讬 诪转谞讬' 诇讜讛 讗砖讛 讜诇驻讬讻讱 讻转讘 专讘讬谞讜 讛讙讚讜诇 讝"诇 讜讚讜拽讗 注诇 砖注专 砖讘砖讜拽.
讜诪爪讗转讬 讘转砖讜讘讛 诇专讘讬谞讜 讛讗讬讬 讙讗讜谉 讝"诇 讻讻诇 讚讘专讬 专讘讬谞讜 砖讻转讘 讘诪拽讜诐 讝讛 讗讘诇 讘砖讗诇转 讻讻专 讚讘专 诪讜注讟 诇讗 讘注讬' 砖注专 砖讘砖讜拽 砖讗注"驻 砖讗讬谉 诇讝讛 讬砖 诇讝讛 诪讬讚讬 讚讛讜讛 讗讝讘诇 讘讬诪讜转 讛讞诪讛 讜讘诪住讻转 砖讘转 讘驻专拽 砖讜讗诇 讗讚诐 诪讜讻讬讞 讻谉 讚诪讜拽讬' 诇讛讗 讘讚诇讗 拽讬讬爪讬 讚诪讬讛:



转诇诪讬讚讬 讞讻诪讬诐 诪讜转专讬谉 诇诇讜转 讝讛 诪讝讛 讘专讘讬转. 驻讬' 诇诇讜讜转 讘注住拽讬 住注讜讚讛 讜讻砖砖谞讬讛诐 转"讞 讻讙讜谉 砖诇讜讬谉 驻讬专讜转 讘诪讚讛 诇讗讻讜诇 讜驻讜专注讬诐 讬讜转专 讚讚讜诪讬讗 讚讗讬讚讱 讚砖诪讜讗诇 拽讗诪专讬谞谉 诪"讟 讚讛"诇 讻讘谞讬 讞讘讜专讛 砖讗讬谉 诪拽驻讬讚讬谉 讜讻讜' 讜讛讗 拽诪"诇 讚讻讬讜谉 讚转专讜讬讛讜 转"讞 讗注"驻 砖讛讜讗 讘讬讚讜注 砖讬砖 讘讜 讬讜转专 诇讗 拽驻讚讬 讜诪讞诇讬 讚讻诇讛讜 讻讘谞讬 讞讘讜专讛 谞讬谞讛讜 诇讛讚讚讬 讜讻讬讜谉 讚讬讚注讬 讚专讘讬转 讗住讜专讛 诇讗 讬讛讘讬 讗诇讗 诪砖讜诐 讚讗讬谞谉 诪拽驻讬讚谉 讜讘砖诇讗 拽爪抓 诇讜 诪转讞诇讛 讗诇讗 注诇 讚专讱 讜讬转讜专 讘诇讗 讛拽驻讚讛 讜讛讬讬谞讜 讚拽讗诪专讬' 诇诇讜转 讜诇讗 拽讗诪专讬 诇讛诇讜转 讝讛 诇讝讛. 讜讗诇讜 讗讞专 讚诇讗讜 转"讞 讗住讜专 讚诇讗 讬讚注讬 诇讗拽谞讜讬讬 讜诇砖诐 专讘讬转 讛讜讗 谞讜转谉 讜讗驻讬诇讜 转"讞 讚讘专 诪专讜讘讛 讗住讜专 讚诇讗 讙诪专 讜诪拽谞讬 诪讚注转讜 讚专讘讬转 讛讜讗 讜讛讬讬谞讜 讚拽讗"诇 砖诪讜讗诇 讜讗专讬讱 讻诇讜诪专 砖讝讛 注谞讬谉 诪讜转专 诇讬 诇驻讬 砖讗讬谞讜 诪拽驻讬讚 诇诪谞讜转 讛驻诇驻诇讬谉 讜讻砖讗谞讬 驻讜专注 砖讗诇转讬 讘讛专讜讞' 讗谞讬 驻讜专注 讛讬诇讻讱 讗驻讬' 讛讜住驻转讬 诇讚注转 注讚 讞讜诪砖 诪讜转专 砖讝讛讜 讚专讱 讻讘讜讚讬 讜讗驻"讛 诇讗讜 诪讬诇转讗 讛讬讗 讚讗转讬 诇诪住专讱. 讜讛讻讬 驻住拽 专讘 注诪专诐 讘转砖讜讘讛:





专砖讘"讗

讗讘诇 讞讻诪讬诐 讗讜诪专讬诐 诇讜讜讬谉 住转诐 讜驻讜专注讬诐 住转诐. 驻讬专砖讜 讛讙讗讜谞讬诐 讝"诇, 诇讜讜讬谉 住转诐 住讗讛 讘住讗讛 注诇 砖注专 砖讘砖讜拽, 讜讛讗讬 讚拽讗诪专 诇讜讜讬谉 住转诐 谞专讗讛 诇讬 诇讗砖诪讜注讬谞谉 讚诇讗 讘注讬谞谉 拽爪讬爪讛, 讜诇讗驻讜拽讬 诪讚讛诇诇 讚讗诪专 诇讗 转诇讜讛 讗砖讛 讻讻专 诇讞讘专转讛 注讚 砖转注砖讛 诇讛 讚诪讬诐. 讜讬砖 诪驻专砖讬诐 住转诐, 砖诇讗 拽讘注 诇讜 讝诪谉 驻专注讜谉, 诪驻谞讬 砖讬讻讜诇 讛讜讗 诇驻专讜注 讘讻诇 注转 砖讬专爪讛, 讗讘诇 讗诐 拽讘注 诇讜 讝诪谉 驻专注讜谉 讗住讜专, 砖讻诇 砖拽讘讜注 诇讜 讝诪谉 讗讬谞讜 讬讻讜诇 诇驻专讜注 转讜讱 讝诪谉, 讜讞讜砖砖讬谉 砖诪讗 讬砖转谞讛 讛砖注专 讘谞转讬讬诐. 讜讗讬谉 讚讬谞诐 诪讞讜讜专 讘注讬谞讬, 砖拽讘讬注讜转 讝诪谉 驻专注讜谉 诇转讜注诇转 讛诇讜讛 讛讜讗 砖讗讬谉 讛诪诇讜讛 讬讻讜诇 诇讻讜驻讜 转讜讱 讛讝诪谉, 讗讘诇 讗诇讜 讘讗 诇讜讛 诇驻专讜注 讘谞转讬讬诐 驻讜专注, 讚讗讬谉 讗讚诐 注砖讜讬 诇驻专讜注 转讜讱 讝诪谞讜 讗诪专讜 (讘讘讗 讘转专讗 讛, 讘), 讗讘诇 讗讬谉 讗讚诐 专砖讗讬 诇驻专讜注 转讜讱 讝诪谞讜 诇讗 讗诪专讜. 讜讻转讘 讛讙讗讜谉 专讘讬谞讜 讛讗讬 讝"诇 讘转砖讜讘转 砖讗诇讛, 讻讻专 讚讚讘专 诪讜注讟 讛讜讗 (讜)诇讗 讘注讬谞讗 砖注专 砖讘砖讜拽, 砖讗注"驻 砖讗讬谉 诇讝讛 讬砖 诇讝讛, 诪讬讚讬 讚讛讜讛 讗讝讘诇 讻诇 讬诪讜转 讛砖谞讛 (诇注讬诇 讘讘讗 诪爪讬注讗 注讘, 讘), 讜讘诪住讻转 砖讘转 驻专拽 砖讜讗诇 讗讚诐 (拽诪讞, 讘) 诪讜讻讞 讻谉 讚诪讜拽讬 诇讛讗 讘讚诇讗 拽讬讬爪讬 讚诪讬讛, 讜讻谉 讻转讘 讛专讗讘"讚 讝"诇, 讚讗注"驻 砖讗讬谉 诇讛 砖专讜 专讘谞谉 诪砖讜诐 讚诪讬诇转讗 讝讜讟专转讬 讛讬讗, 讚砖讻讬讞讬 诇讗讜讝讜驻讬讛 讞讚讗 诪讞讘专转讛, 讗讬 谞诪讬 诪砖讜诐 讚诇讗 拽驻讚讬 砖讻谞讬诐 讗讛讚讚讬 讘讛讗 诪讬诇转讗.



讛讗 讚拽讗诪专 砖诪讜讗诇 讝讜 讚讘专讬 讛诇诇. 讗讻诇讛 诪转谞讬转讬谉 拽讗 诪讛讚专, 讜诇讗 讗诇讗 转诇讜讛 讗砖讛 讻讻专 诇讞讘专转讛 讘诇讘讚, 讜讛讬讬谞讜 讚拽讗诪专, 讗讘诇 讞讻诪讬诐 讗讜诪专讬诐 诪诇讜讜讬谉 住转诐 讜驻讜专注讬谉 住转诐, 讜讗诇讜 诇讗 拽讗讬 讗诇讗 讗诇讗 转诇讜讛 讗砖讛 讻讻专 诇讞讘专转讛, 讛讬讛 诇讜 诇讜诪专 讗讘诇 讞讻诪讬诐 讗讜诪专讬诐 诇讜讜讛 住转诐 讜驻讜专注转 住转诐, 讻谉 讻转讘 讛专诪讘"谉 讝"诇.





讛诪讗讬专讬

讝讛 砖讛转专谞讜 诇讛诇讜转 住讗讛 讘住讗讛 诇讻诇 诪讬 砖讬砖 诇讜 讗驻讬诇讜 诇讗 讛讬转讛 诇讜 讗诇讗 住讗讛 讗讞转 诇讜讛 注诇讬讛 讻诪讛 住讗讬谉 砖讛专讬 讻砖诇讜讛 住讗讛 讘讛讬转专 诇讜讛 砖讛专讬 讝讻讛讜 讗转 砖诇讜 讜讗讞专 砖诇讜讛 谞讝拽驻讛 注诇讬讜 讜谞砖讗专讛 讛专讗砖讜谞讛 讘专砖讜转讜 讻砖讛讬转讛 讜讞讜讝专 讜诇讜讛 注诇讬讛 讜讻谉 讗诐 讛讬讛 诇讜 诪注讟 讬讬谉 讗讜 砖诪谉 诇讜讛 注诇讬讛 讻诪讛 讜讬专讗讛 讚讜拽讗 讘讝讛 讗讞专 讝讛 讗讘诇 讘讘转 讗讞转 讗诐 讗讬谉 诇讜 讗诇讗 住讗讛 讛讬讗讱 讬诇讜讛 住讗转讬诐 讜讛专讬 诇讙讘讬 砖谞讬诐 诪讬讛讗 讗讬谉 诇讜 讛讜讗:



讘谞讬 讞讘讜专讛 砖讛讬讜 诪拽驻讬讚讬谉 讝讛 注诇 讝讛 诪诇讜讜转专 讻诇讜诐 讗讞讚 诇讞讘专讜 讜讻砖诪诇讜讬谉 讝讛 诇讝讛 诪诇讜讬谉 讛讬讘砖 讘诪讚讛 讜讛讘砖专 讜讻讬讜爪讗 讘讜 讘诪砖拽诇 讜讛诇讞 讘诪砖讜专讛 讗诐 注讜转讜 讗转 讛诪讗讝谞讬诐 讗讜 讛诪讚讛 讜讛诪砖拽诇 注讜讘专讬谉 讘诇讗讜 讛讜讗讬诇 讜诪拽驻讬讚讬谉 讜讗住讜专 诇讛诐 诇诇讜转 讘讬讜诐 讟讜讘 讜讘诇讘讚 砖讬讗诪专 讛诇讜谞讬 讙讝专讛 砖诪讗 讬讻转讜讘 讻诪讜 砖讬转讘讗专 讘诪拽讜诪讜 讜讗祝 讘讝讜 爪专讬讱 砖诇讗 讬讗诪专 讛诇讜谞讬 讜讗诐 讬驻专注谞讜 诇讗 讬讗诪专 拽讘诇 讗转 讞讜讘讱 讜诪"诪 专讘讬转 讗讬谉 讻讗谉 讻诪讜 砖讘讬讗专谞讜 讘讻讻专讜转 讜讗诐 诇讗 讛讬讜 诪拽驻讬讚讬谉 讝讛 注诇 讝讛 讛专讬 讛诐 讻谞讜讟诇讬谉 诪砖诇讛诐 讜讗讬谉 谞讞砖讘讬诐 讻诇讜讜讬诐 讝讛 诪讝讛:



转诇诪讬讚讬 讞讻诪讬诐 诪讜转专讬诐 诇讛诇讜讜转 讝讛 诇讝讛 讗祝 讘专讘讬转 拽爪讜爪讛 讛讜讗讬诇 讜讬讜讚注讬诐 讛诐 讞讜诪专 讗讬住讜专 砖诇 专讘讬转 讗讬谉 讝讛 讗诇讗 诪转谞讛 砖谞讜转谞讬谉 讝讛 诇讝讛 讜诪"诪 讗住讜专 诇讛诇讜讜转 讘谞讬讜 讜讘谞讬 讘讬转讜 讘专讘讬转 讗注"驻 砖讗讬谞讜 诪拽驻讬讚 注诇讬讛诐 讜诪转谞讛 讛讜讗 砖谞讜转谉 诇讛诐 诪"诪 讬砖 诇讞讜砖 砖诪讗 讬专讙讬诇讜 注爪诪诐 讘讚讘专 讝讛:



讛诪砖谞讛 讛砖转讬诐 注砖专讛 讜讛讻讜讜谞讛 讘讛 诇讘讗专 讛讞诇拽 讛转砖讬注讬 讜讛讜讗 砖讗诪专 讗讜诪专 讗讚诐 诇讞讘专讜 谞讻砖 注诪讬 讜讗谞讻砖 注诪讱 注讚讜专 注诪讬 讜讗注讚讜专 注诪讱 讗讘诇 诇讗 讬讗诪专 诇讜 谞讻砖 注诪讬 讜讗注讚讜专 注诪讱 注讚讜专 注诪讬 讜讗谞讻砖 注诪讱 讻诇 讬诪讬 讙专讬讚 讗讞讚 讻诇 讬诪讬 专讘讬注讛 讗讞转 讗讘诇 诇讗 讬讗诪专 诇讜 讞专讬砖 注诪讬 讘讙专讬讚 讜讗谞讬 注诪讱 讘专讘讬注讛 讗诪专 讛专"诐 讙专讬讚 讬诪讜转 讛讞诪讛 讜专讘讬注讛 讬诪讜转 讛讙砖诪讬诐 讜讛拽专拽注 讘讬诪讜转 讛讞诪讛 拽诇 诇讞驻讜专 讜诇转拽谉 诇诪讬注讜讟 讛讟谞讜祝 讜诪讜专讱 讛讬讜诐 讜谞讻讜砖 讛讜讗 讛讞驻讬专讛 讘砖专砖讬 讛讗讬诇谞讜转 讜注讚讬专讛 讛讜讗 讛讞专讬砖讛 砖讞讜专砖讬谉 诇讝专讜注:



讗诪专 讛诪讗讬专讬 讗讜诪专 讗讚诐 诇讞讘专讜 谞讻砖 注诪讬 讛讬讜诐 讜讗谞讻砖 注诪讱 诇诪讞专 [注讚讜专 注诪讬 讛讬讜诐 讜讗注讚讜专 注诪讱 诇诪讞专] 讗讜 诇讬讜诐 驻诇讜谞讬 讜讗讬谉 讗讜诪专讬谉 砖诪讗 注讚讜专 讗讜 谞讻讜砖 砖诇 讬讜诐 讝讛 拽砖讛 诪砖诇 讗诪砖 讜讛诪砖转讻专 讘讬讜诐 讝讛 诪砖转讻专 讬讜转专 讗讜 砖诪讗 讬讜诐 讝讛 讗专讜讱 诪砖诇 讗诪砖 讜讛专讬 讝讛 讗讙专 谞讟专 诇讬 讗讘诇 诇讗 讬讗诪专 诇讜 讞讘专讜 讞专讜砖 注诪讬 讛讬讜诐 讜讗谞讬 讗谞讻砖 注诪讱 诇诪讞专 讛讜讗讬诇 讜诪砖谞讛 讘诪诇讗讻讛 讬砖 讻讗谉 讞砖砖 专讘讬转 砖驻注诪讬诐 砖讝讜 拽砖讛 诪讞讘专转讛 讜驻注诪讬诐 砖讛讗讞专转 拽砖讛 讛讬诪谞讛 讻诇 讬诪讬 讙专讬讚 讗讞讚 讜讻诇 讬诪讬 专讘讬注讛 讗讞转 专"诇 讻诇 讬诪讬 讛讬讜讘砖 讞砖讜讘讬诐 讻讗讞讚 讜讻谉 讻诇 讬诪讬 专讘讬注讛 讞砖讜讘讬诐 讻讗讞讚 讜诪讛 砖讛讜转专 诇讜诪专 谞讻砖 注诪讬 讛讬讜诐 讜讗谞讻砖 注诪讱 诇诪讞专 讚讜拽讗 砖砖谞讬讛诐 讬诪讬 讙专讬讚 讗讜 砖砖谞讬讛诐 讬诪讬 专讘讬注讛 讛讗 诪讝讛 诇讝讛 诇讗 砖驻注诪讬诐 砖讛讙专讬讚 拽砖讛 诇专讜讘 讬讘砖讜转讜 讜驻注诪讬诐 砖讛专讘讬注讛 拽砖讛 砖专讙诇讬 讛讘讛诪讜转 诪砖转拽注讬诐 讗讜 砖讞讜专砖转 讛专讘讛 讘专讘讬注讛 讬讜转专 诪讘讙专讬讚 讜讙讚讜诇讬 讛诪驻专砖讬诐 诇诪讚讜 诪诪砖谞讛 讝讜 砖诇讗 讬诇讜讛 讗讚诐 诇讞讘专讜 住讗讛 砖注讜专讬诐 讘住讗讛 讚讜讞谉 讗注"驻 砖讬砖 诇讜 讜砖讛砖注专 砖讜讛 砖讛砖注专 诪爪讜讬 诇讛砖转谞讜转 诪讗讞讚 诇讞讘专讜 讜讛专讬 讛讜讗 讻谞讻砖 讜注讚讜专 讜讬砖 讞讜诇拽讬谉 讘讝讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诇讗 谞转讞讚砖 注诇讬讛 讘讙诪专讗 讚讘专 讜讗讬谉 诇讱 住驻拽 诪注转讛 砖讗诐 讗诪专 诇讜 注砖讛 注诪讬 讛讬讜诐 诪诇讗讻讛 讘砖讜讛 讚讬谞专 讜讗谞讬 注诪讱 诇诪讞专 讘砖讜讛 砖转讬诐 砖讛讜讗 讗住讜专 讜讙讚讜诇讬 讛诪讞讘专讬诐 讻转讘讜 砖讗诐 砖讻专讜 讘讬诪讜转 讛讞专祝 诇注砖讜转 注诪讜 讘讬诪讬 讛拽讜专 讘讚讬谞专 讘讻诇 讬讜诐 讜谞转谉 诇讜 讛砖讻专 讜讛专讬 砖讻专讜 砖讜讛 住诇注 讘讻诇 讬讜诐 讗住讜专 砖讛专讬 谞专讗讛 讻诪诇讜讛讜 注诇 讚注转 砖讬讜讝讬诇 讘砖讻专讜 讗讘诇 讗诐 讗诪专 诇讜 注砖讛 注诪讬 诪讛讬讜诐 讜注讚 讝诪谉 驻诇谞讬 讘讚讬谞专 讘讻诇 讬讜诐 讛讜讗讬诇 讜诪转讞讬诇 诇注砖讜转 诪注转讛 讗注"驻 砖砖讜讛 砖讻专讜 讘讻诇 讬讜诐 住诇注 诪讜转专 诪讻讬讜谉 砖讛转讞讬诇 注讻砖讜 讗讬谞讜 谞专讗讛 讻谞讜讟诇 砖讻专 讛拽讚诪讛 讜讻谉 讛讬讗 砖谞讜讬讛 讘讘转专讗 驻专拽 讛住驻讬谞讛:



讛诪砖谞讛 讛砖诇砖 注砖专讛 讜讛讻讜谞讛 诇讘讗专 讘讛 注谞讬谉 讛讞诇拽 讛注砖讬专讬 讜讛讜讗 砖讗诪专 专讘谉 讙诪诇讬讗诇 讗讜诪专 讬砖 专讘讬转 诪讜拽讚诪转 讜讬砖 专讘讬转 诪讗讜讞专转 讻讬爪讚 谞转谉 讗转 注讬谞讬讜 诇诇讜转 讛讬诪谞讜 讜讛讬讛 诪砖诇讞 诇讜 讜讗讜诪专 讘砖讘讬诇 砖转诇讜谞讬 讝讜 讛讬讗 专讘讬转 诪讜拽讚诪转 诇讜讛 讛讬诪谞讜 讜讛讞讝讬专 诇讜 讗转 诪注讜转讬讜 讜讛讬讛 诪砖诇讞 诇讜 讜讗讜诪专 讘砖讘讬诇 诪注讜转讬讱 砖讛讬讜 讘讟诇讜转 讗爪诇讬 讝讜 讛讬讗 专讘讬转 诪讗讜讞专转 讗诪专 讛诪讗讬专讬 专讘讬转 诪讜拽讚诪转 讻讬爪讚 谞转谉 注讬谞讬讜 诇诇讜转 讛讬诪谞讜 讜讛讬讛 诪砖讙专 诇讜 讚讜专讜谉 讻诇讜诪专 讘砖讘讬诇 砖转诇讜讬谞讬 讜讻谉 讬砖 专讘讬转 诪讗讜讞专转 讜讛讜讗 砖讛诇讜讛讜 讜讻讘专 讛讞讝讬专 诇讜 诪注讜转讬讜 讜砖讙专 诇讜 讚讜专讜谉 讜驻讬专砖 诇讜 讘砖讘讬诇 诪注讜转讬讱 砖讛讬讜 讘讟诇讜转 讗爪诇讬 讛专讬 讝讛 专讘讬转 诪讗讜讞专转 讜砖谞讬讛诐 讗住讜专讬诐 诪讚讘专讬 住讜驻专讬诐. 讝讛讜 讘讬讗讜专 讛诪砖谞讛 讜讻谉 讛诇讻讛 讜诇讗 谞转讞讚砖 注诇讬讛 讘讙诪专讗 讚讘专:



讛诪砖谞讛 讛讗专讘注 注砖专讛 讜讛讻讜谞讛 诇讘讗专 讘讛 讞诇拽 讛讗讞讚 注砖专 讜讛讜讗 砖讗诪专 专' 砖诪注讜谉 讗讜诪专 讬砖 专讘讬转 讚讘专讬诐 诇讗 讬讗诪专 诇讜 讚注 讗诐 讘讗 讗讬砖 驻诇讜谞讬 诪诪拽讜诐 驻诇讜谞讬 讗诪专 讛专"诐 诪讛 砖讗诪专 专讘谉 讙诪诇讬讗诇 讜专' 砖诪注讜谉 讛讻诇 讛诇讻讛 讗讘诇 爪专讬讱 砖转讚注 砖讛讚讘专讬诐 讜讻讬讜爪讗 讘讛诐 讛诐 讚讘专讬诐 砖专讗讜讬 诇讛转专讞拽 诪讛诐 讘诇讘讚:



讗诪专 讛诪讗讬专讬 讬砖 专讘讬转 讘讚讘专讬诐 讻讬爪讚 讗诇 讬讗诪专 讚注 讗诐 讘讗 讗讬砖 驻诇讜谞讬 诪诪拽讜诐 驻诇讜谞讬 讻诇讜诪专 砖讬转讻讘讚 讘拽诇讜谞讜 讘砖讘讬诇 讛诇讜讗转讜 讜讬注砖讛讜 砖诇讬讞 诇讜诪专 诇讱 讘砖讘讬诇讬 诇讞谞讜转 讗讜 诇诪拽讜诐 驻诇讜谞讬 诇讬讚注 讗诐 讘讗 驻诇讜谞讬 砖谞专讗讛 讻诪砖转诪砖 讘讜 诇砖讻专 诪注讜转讬讜 讜驻讬专砖讜 讘讙诪专讗 砖讗诐 诇讗 讛讬讛 讛诪诇讜讛 专讙讬诇 诇讛拽讚讬诐 诇讜 砖诇讜诐 诇讗 讬拽讚讬诐 诇讜 砖诇讜诐 住讘讜专 讛讜讗 砖诇转讘讬注转 讞讜讘讜 讛讜讗 诪拽讚讬诐 诇讜 砖诇讜诐 讜讬砖 诪驻专砖讬诐 砖注诇 讛诇讜讛 谞讗诪专 砖诇讗 讬拽讚讬诐 诇讜 砖诇讜诐 砖讝讛 讻谞专讗讛 讻专讘讬转 讜讻谉 谞专讗讛 诪住讜讙讬转 讛讙诪专讗 讜讻转讘讜 诪拽爪转 诪驻专砖讬诐 砖诇讗 讬讗诪专 诇讜 讛专讬谞讬 诪讞讝讬拽 诇讱 讟讜讘讛 注诇 诪讛 讜讛诇讜讬转谞讬 讜讗讬谉 爪专讬讱 诇讜诪专 砖诇讗 讬诇诪讚讛讜 讘砖讻专 讛诇讜讗转讜 诪拽专讗 诪砖谞讛 讜转诇诪讜讚 讜讻谉 讻诇 讻讬讜爪讗 讘讝讛 讜诪"诪 讬砖 诪转讬专讬谉 讘讛讞讝拽转 讟讜讘讛 讜讘专讻讛 讛讜讗讬诇 讜讛诇讛 诪砖讬讘 讻谞讙讚 讚讘专讬讜 讛专讬 讚讘讜专 诪讘讟诇 讚讘讜专:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讗专谞讜讛讜:



讛诪砖谞讛 讛讞诪砖 注砖专讛 讜讛讻讜谞讛 诇讘讗专 讘讛 讞诇拽 砖谞讬诐 注砖专 讗诇讜 注讜讘专讬谉 讘诇讗 转注砖讛 讛诪诇讜讛 讜讛诇讜讛 讜讛注专讘 讜讛注讚讬诐 讜讞讻诪讬诐 讗讜诪专讬诐 讗祝 讛住讜驻专 注讜讘专讬谉 注诇 诇讗 转转谉 诇讜 讜注诇 讘诇 转拽讞 诪诪谞讜 讜注诇 诇讗 转讛讬讛 诇讜 讻谞讜砖讛 讜注诇 诇讗 转砖讬诪讜谉 注诇讬讜 谞砖讱 讜注诇 讜诇驻谞讬 注讜专 诇讗 转转谉 诪讻砖讜诇 讜讬专讗转 诪讗诇讛讬讱 讗谞讬 讬讬' 讗诪专 讛专"诐 讗诪专讜 诇讜讛 注讜讘专 诪砖讜诐 诇讗 转砖讬讱 讻诇讜诪专 诇讗 转谞砖讱 讜诇驻谞讬 注讜专 诇讗 转转谉 诪讻砖讜诇 注专讘 讜注讚讬诐 讗讬谞谉 注讜讘专讬诐 讗诇讗 诪砖讜诐 诇讗 转砖讬诪讜谉 注诇讬讜 谞砖讱 讜讻诪讜 讻谉 讛住讜驻专:



讗诪专 讛诪讗讬专讬 讗诇讜 注讜讘专讬谉 讘诇讗 转注砖讛 讛诪诇讜讛 讜讛诇讜讛 讜讛注专讘 讜讛注讚讬诐 讜专' 讗诇讬注讝专 讗讜诪专 讗祝 讛住专住讜专 讜讻谉 讛诇讻讛 讜讗祝 讛住专住讜专 注讜讘专 讘讛 讜诇讗讜讬谉 讗诇讜 讞诪砖讛 讛诐 讻住驻讱 诇讗 转转谉 讜讗诐 讛讜讗 专讘讬转 讗讜讻诇 讛专讬 讛讜讗 诪讜谞讞 讘诪拽讜诪讜 讜讘诪专讘讬转 诇讗 转转谉 讗讻诇讱 讜诇讗 转拽讞 讜诇讗 转砖讬诪讜谉 讜诇讗 转讛讬讛 讻谞讜砖讛 讜诇讗 转转谉 诪讻砖讜诇 讜驻讬专砖讜 讘讙诪专讗 砖讛诪诇讜讛 注讜讘专 讘讻诇谉 讜诪"诪 讗讬谞讜 注讜讘专 诪砖讜诐 诇讗 转砖讬讱 砖诇讗 谞讗诪专 诇讗 转砖讬讱 讗诇讗 诇诇讜讛 讜诇讜讛 注讜讘专 讘砖诇砖讛 诇讗 转砖讬讱 诇讗讞讬讱 讜诇讗讞讬讱 诇讗 转砖讬讱 讜诇讗 转转谉 诪讻砖讜诇 讜注专讘 讜注讚讬诐 讜住讜驻专 诪砖讜诐 诇讗 转砖讬诪讜谉 讜住专住讜专 讜讻诇 讛诪砖转讚诇 诪砖讜诐 诇讗 转转谉 诪讻砖讜诇:



讝讛讜 讘讬讗讜专 讛诪砖谞讛 讜讻谉 讛诇讻讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:





砖讬讟讛 诪拽讜讘爪转

讛讻讬 拽讗诪专 讜讗诐 诇讗 拽爪抓 讛讜讝诇讜 谞讜讟诇 讞讟讬讜 驻讬专讜砖 讚诪转谞讬转讗 转专转讬 拽转谞讬 砖讗诐 拽爪抓 讚诪讬诐 讘砖注专 砖讘砖讜拽 砖讬转谉 诇讜 讚诪讬诐 讻讗讜转讜 砖注专 讜讗驻讬诇讜 讬讜讝诇讜 专砖讗讬 诇讬讟讜诇 讚诪讬诐 砖拽爪抓 讻讬讜谉 砖驻住拽 讻谉. 讗讘诇 讗诐 诇讗 拽爪抓 讜讛讜讝诇讜 讗讬谞讜 谞讜讟诇 讗诇讗 讞讟讬讜 讜讛讻讬 拽讗诪专 砖讗诐 诇讗 拽爪抓 讛讜讝诇讜 谞讜讟诇 讞讟讬讜 讜讗讬谞讜 专砖讗讬 诇讬讟讜诇 讚诪讬诐 讻砖注转 讛诇讜讗讛 讜讗诐 讛讜拽专讜 谞讜转谉 诇讜 讚诪讬讛谉 讘诇讘讚 砖讛讬讜 砖讜讬谉 讘讗讜转讛 砖注讛 讜诇讗 讬讜转专 讜讬讚讜 注诇 讛转讞转讜谞讛 讜讻谉 讛诇讻转讗. 讛专讬讟讘"讗 讝"诇. 
讜讝"诇 讛专讗讘"讚 讝"诇: 转谞讜 专讘谞谉 讛诪诇讜讛 讗转 讞讘专讜 讻讜专 讞讟讬诐 讜拽爪抓 诇讜 讚诪讬诐. 驻讬专讜砖 讻讗讞讚 讗讜 讻砖谞讬诐 砖讘砖讜拽 讗祝 注诇 驻讬 砖诇讗 讬爪讗 讛砖注专 诇讻诇 讛讜讝诇讜 谞讜转谉 诇讜 讞讟讬诐 讜讻讜'. 讗讜拽诪讛 专讘 砖砖转 讚讛讻讬 拽讗诪专 拽讜爪抓 诇讜 讚诪讬诐 谞讜转谉 诇讜 讞讟讬讜 讛讜拽专讜 谞讜转谉 诇讜 讚诪讬讛谉 砖讛讬讜 砖讜讬谉 讘讗讜转讛 砖注讛. 讜讗诐 讛诇讜讛讜 注诇 砖注专 砖讘砖讜拽 讘讬谉 讛讜讝诇讜 讘讬谉 讛讜拽专讜 谞讜转谉 诇讜 讞讟讬讜 讜讗驻讬诇讜 诇讗 讛讝讻讬专 诇讜 砖诐 讚诪讬诐. 讜讗诐 讛讝讻讬专 讚诪讬诐 讛专讬 讝讛 拽爪抓 讜讛讬讬谞讜 讟注诪讗 诪砖讜诐 讚讛讜讛 诇讬讛 讻诪讬 砖讬砖 诇讜 诪驻谞讬 砖诪讜爪讗 诇诇讜转. 注讚 讻讗谉.


诪转谞讬转讬谉: 诇讗 讬讗诪专 讗讚诐 诇讞讘专讜 讛诇讜讬谞讬 讻讜专 讞讟讬诐 讜讻讜'. 讚注转 讛讙讗讜谞讬诐 讝"诇 讜讛专诪讘"诐 讝"诇 讚讻讜诇讛 诪转谞讬转讬谉 讘砖讬砖 诇讜 讜讗驻讬诇讜 讛讻讬 拽转谞讬 专讬砖讗 讚讗住讜专 诇诇讜转 住讗讛 讘住讗讛 诇讝诪谉 拽讘讜注 讜诇讗 讛转讬专讜 讗诇讗 讘讚讗讬讻讗 转专转讬 砖讬砖 诇讜 讜讘诇讗 拽讘讬注讜转 讝诪谉 讗讬 谞诪讬 砖讗讬谉 诇讜 讜讬爪讗 讛砖注专 讜讘诇讗 拽讘讬注讜转 讝诪谉 讜讛讬讬谞讜 讚诇讗 讗砖讻讞 讛讬转专讗 讘住讬驻讗 讗诇讗 讘讗讜诪专 注讚 砖讬讘讗 讘谞讬 讗讜 讜讻讜' 讜讗驻讬诇讜 讘砖讬砖 诇讜 讜讘诇讗 拽讘讬注讜转 讝诪谉 讚讚讜拽讗 住讗讛 讘住讗讛 讗讘诇 住讗讛 讜讬讜转专 诪住讗讛 讗住讜专 诇注讜诇诐. 讜讚讜拽讗 讘转讜专转 讛诇讜讗讛 讗讘诇 讘转讜专转 讝讘讬谞讬 诪讜转专 诇驻住讜拽 讗驻讬诇讜 讘拽讘讬注讜转 讝诪谉 讻砖讬砖 诇讜 讗讜 讻砖讗讬谉 诇讜 讜讬爪讗 讛砖注专 讜讬讻讜诇 诇诪讻讜专 砖讜讛 诪讗转讬诐 讘诪谞讛 讻砖讬砖 诇讜 讜讗驻讬诇讜 讘拽讘讬注讜转 讝诪谉. 讻诇 讝讛 砖讬讟转 讛讙讗讜谞讬诐 讜讛专诪讘"诐 讜讻谉 讚注转 专砖"讬 讜讛转讜住驻讜转. 讗讘诇 诪专讬 讛讬讛 讗讜诪专 讚专讬砖讗 讚诪转谞讬转讬谉 讻砖讗讬谉 诇讜 讗讘诇 讻砖讬砖 诇讜 诪讜转专 诇诇讜转 住讗讛 驻讬专讜转 讘住讗讛 讗驻讬诇讜 讘拽讘讬注讜转 讝诪谉 讜讛讗 讚拽转谞讬 住讬驻讗 讛诇讜讬谞讬 注讚 砖讬讘讗 讘谞讬 诇讗讜 诪砖讜诐 讚诇讬讻讗 拽讘讬注讜转 讝诪谉 讛讜讗 讚拽转谞讬 诇讛 讗诇讗 诇诪讬诪专 讚讛讗 讞砖讬讘 讬砖 诇讜 诪诪砖 诇诇讜转 注诇讬讜 讜讗祝 注诇 驻讬 砖诇讗 讛讬讛 讬讻讜诇 诇讬转谞讜 注讻砖讬讜 讜诇讗 讛讘谞转讬 讚讘专讬 专讘讬谞讜. 讜讝讛 诇砖讜谉 砖讬讟讛: 讗诇讗 讗讜诪专 诇讜 讛诇讜讬谞讬 注讚 砖讬讘讗 讘谞讬 讜讻讜'. 谞专讗讛 诇讬 讚诇注讜诇诐 讻砖讬砖 诇讜 诪讜转专 讗驻讬诇讜 讬讗诪专 讘驻讬专讜砖 诇讝诪谉 驻诇讜谞讬 讜讛讻讗 注讬拽专 讟注诪讗 讚讛讬转专讗 讚拽讗 诪驻专砖讬谞谉 讜诪砖讜诐 讚谞注砖讛 讻诪讬 砖讗讜诪专 诇讜 讛诇讜讬谞讬 注讚 砖讬讘讗 讘谞讬 讜讛讬讬谞讜 讚讗诪专讬谞谉 讘讻诇 诪拽讜诐 谞注砖讛 讻讗讜诪专 诇讜 讜诇讗 讗诪专讬谞谉 讛讻讗 讘诪讗讬 注住拽讬谞谉 讘讗讜诪专 讜诇驻讬 讝讛 拽砖讬讗 诇讬砖谞讗 讚专讬砖讗 讚诪砖诪注 讚讘讻诇 注谞讬谉 讻砖讗讜诪专 诇讜 诇讙讜专谉 讗住讜专. 讜讗驻砖专 诇驻专砖 讚讗讬谉 讛讻讬 谞诪讬 讚讻讬讜谉 讚诪驻专砖 诇讙讜专谉 讛专讬 讛讜讗 讻讗讜诪专 诇讜 诪驻讬专讜转 讞讚砖讬诐 砖讬讘讜讗讜 讗转谉 诇讱 讜讘讻讛讗讬 讙讜讜谞讗 诇讗 诪爪讬 诇诪讬诪专 谞注砖讛 讚讛讗 驻讬专砖 诇讬转谉 诪谉 讛讞讚砖讬诐 讜爪专讬讱 注讬讜谉. 讜讚讻讜诇讬 注诇诪讗 讻诇 砖讬砖 诇讜 驻拽讚讜谉 讘讬讚 讗讞专讬诐 讗诇讗 砖讗讬谞诐 讘注讬专 讛驻讬专讜转 讗讜 讛谞驻拽讚讬谉 讬砖 诇讜 讞砖讬讘 讜讛讬讬谞讜 讚讜诪讬讗 注讚 砖讬讘讗 讘谞讬. 讜讻谉 讛讬讛 讛诇诇 讗讜诪专 诇讗 转诇讜讛 讗砖讛 诇讞讘专转讛 讻讻专. 驻讬专讜砖 讜讻谉 讛讬讛 讛诇诇 诪讞诪讬专 诇讗住讜专 诇讗砖讛 砖转诇讜讛 讻讻专 诇讞讘专转讛 砖诪讗 讬讜拽专讜 讛讞讟讬诐 讜讗祝 注诇 驻讬 砖讝讛 讚讘专 诪讜注讟 砖讗讬谉 讘讜 拽驻讬讚讗 讜讛讜讗 诇讜讛 住转诐 讘诇讗 拽讘讬注讜转 讝诪谉. 讜诪讬讛讜 诪住转讘专讗 砖诇讗 讛讞诪讬专 讘讝讜 讗诇讗 讘砖讗讬谉 诇讜 讜诇讬转 讛诇讻转讗 讻讜讜转讬讛 讜讗驻讬诇讜 讻砖讗讬谉 诇讜 砖专讬 讚讻讛讗讬 讙讜讜谞讗 诇讗 讙讝专讜 专讘谞谉 讻诇诇. 讛专讬讟讘"讗 讝"诇.


讙诪专讗: 讗讬谉 诇讜 讗诇讗 住讗讛 诇讜讛 注诇讬讛 讻诪讛 住讗讬谉. 讬砖 诪驻专砖讬诐 砖爪专讬讱 诇讜诪专 诇讜 拽谞讛 讻诇 住讗讛 讜住讗讛 讝讜 讗讞专 讝讜 讜谞专讗讛 砖讗讬谉 爪专讬讱 诇讜诪专 讗诇讗 讗驻讬诇讜 讘住转诐 谞诪讬 专讜讗讬谉 讗转 讛住讗讛 砖讬砖 诇讜 讻讗诇讜 讛讬讗 转讞转 讻诇 住讗讛 讜住讗讛 讜讻讛讗讬 讙讜讜谞讗 讗诪专讬谞谉 讘讙讬讟讬谉 讛诪诇讜讛 诪注讜转 讗转 讛讻讛谉 讜讗转 讛诇讜讬 诪驻专讬砖 注诇讬讛诐 讜讗诐 诪转讜 讜讛谞讬讞讜 讬讜专砖讬诐 砖讬专砖讜 拽专拽注 诪驻专讬砖 注诇讬讛诐 讜讗驻讬诇讜 诇讗 讛谞讬讞 讗诇讗 诪诇讗 诪讞讟 讙讜讘讛 诪诇讗 拽专讚讜诐 讜讗讜转讜 诪诇讗 诪讞讟 谞转驻砖 注诇 讻诇 诪讛 砖诪驻专讬砖. 讛专讗"砖.
诇讜讛 注诇讬讛 讻诪讛 住讗讬谉 驻讬专讜砖 讜讗驻讬诇讜 讘讘转 讗讞转 讜诪讻诇 诪拽讜诐 诪讗讬 讚砖专讬 诪砖讜诐 讚讞砖讘讬谞谉 诇讛讜 讻讘讝讛 讗讞专 讝讛 讜讗诐 讻谉 诇诪讛 诇讬 讟注诪讗 诪砖讜诐 讚诪诇讜讛 诇讗 拽谞讬 诪讛 砖讘讬讚讛 讜讻讚驻讬专砖 专砖"讬 转讬驻讜拽 诇讬讛 砖讬讻讜诇 诇诇讜转 诇住诪讱 诪讛 砖诇拽讞 讛砖转讗 讜讗驻砖专 讚讛讬讬谞讜 讟注诪讗 诪砖讜诐 讚讜讚讗讬 诇讗 讗住诪讱 讚讛讛讬讗 诇讜讛 讗讜转讛 讚讛讗 注讻砖讬讜 诇讜讛 砖转讬讛诐 讘讘转 讗讞转. 讜注讜讚 讚讻讬讜谉 讚讘注讬讬谉 讛讬讗 诇讬讻讗 诇诪讬诪专 注诇讛 谞注砖讛 讜诇讗讜 注诇讛 讛转讬专讜 诇诇讜讜转讜. 讜诇驻讬 讝讛 讛讬讬转讬 讬讻讜诇 诇讜诪专 讚注诇诪讗 砖讬砖 诇讜 讘注讬谉 讗讬谉 诇讜讬谉 诪讟注诐 讝讛 讜讗诐 诇讗 诪爪讬谞讜 讞诇讜拽 讝讛 诪驻讜专砖. 讜讗驻砖专 讚诇讗 驻诇讜讙 讘讬谉 讘注讬谉 诇诇讗 讘注讬谉 讗诇讗 讛讻讗 讚诪讜讻讞讗 诪讬诇转讗. 讜爪"转. 砖讬讟讛.


讟驻转 讬讬谉 讗讬谉 诇讜 讜讻讜'. 讘专讬砖讗 讚诪转谞讬转讬谉 讚诇注讬诇 讛讜讛 转谞讬 讛讻讬 讗诪专 诇讜 讛专讬 讞讟讬讱 注砖讜讬讜转 注诇讬 讘砖诇砖讬诐 讚讬谞专讬谉 讜讛专讬 诇讬 讗爪诇讱 讘讛诐 讬讬谉 讜讟驻转 讬讬谉 讗讬谉 诇讜 砖诪注 诪讬谞讛 讚讛讗 讬砖 诇讜 讟驻转 讬讬谉 诇讜讛 注诇讬讛 讻诪讛 讟讬驻讬谉. 讛"专 讬讛讜谞转谉.


讗讘诇 讞讻诪讬诐 讗讜诪专讬诐 诇讜讬谉 住转诐 讜驻讜专注讬谉 住转诐. 驻讬专砖讜 讛讙讗讜谞讬诐 诇讜讬谉 住讗讛 讘住讗讛 注诇 砖注专 砖讘砖讜拽. 讜讛讗讬 讚拽讗诪专 诇讜讬谉 住转诐 谞专讗讛 诇讬 讚诇讗 讘注讬 拽爪讬爪讛 讜诇讗驻讜拽讬 诪讚讛诇诇 讚讗诪专 诇讗 转诇讜讛 讗砖讛 讻讻专 诇讞讘专转讛 注讚 砖转注砖谞讛 讚诪讬诐. 讜讬砖 诪驻专砖讬诐 住转诐 砖诇讗 拽讘注 诇讜 讝诪谉 讛驻专注讜谉 诪驻谞讬 砖讬讻讜诇 讛讜讗 诇驻专讜注 讘讻诇 注转 砖讬专爪讛 讗讘诇 讗诐 拽讘注 诇讜 讝诪谉 驻专注讜谉 讗住讜专 砖讻诇 砖拽讘注 诇讜 讝诪谉 讗讬谞讜 讬讻讜诇 诇驻专讜注 转讜讱 讝诪谉 讜讞讜砖砖讬诐 砖诪讗 讬砖转谞讛 讛砖注专 讘讬谞转讬诐 讜讗讬谉 讚讬谞诐 诪讞讜讜专 砖拽讘讬注讜转 讝诪谉 驻专注讜谉 诇转讜注诇转 讛诇讜讛 讛讜讗 砖讗讬谉 讛诪诇讜讛 讬讻讜诇 诇讻讜驻讜 讘讬谞转讬诐 讗讘诇 讗诇讜 讘讗 诇讜讛 诇驻专讜注 讘讬谞转讬诐 驻讜专注 讚讗讬谉 讗讚诐 注砖讜讬 诇驻专讜注 转讜讱 讝诪谞讜 讗诪专讜 讗讬谉 讗讚诐 专砖讗讬 诇驻专讜注 转讜讱 讝诪谞讜 诇讗 讗诪专讜. 讛专砖讘"讗.


讜讻转讘 专讘讬谞讜 讛讗讬讬 讙讗讜谉 讘转砖讜讘讛 讘砖讗诇转 讻讻专 讚讚讘专 诪讜注讟 讛讜讗 讜讻讜'. 讜讻谉 讻转讘 讛专讗讘"讚 讜讻讜' 讻讻转讜讘 讘谞诪讜拽讬 讬讜住祝. 讜讛讘讬讗 讛专讗讘"讚 专讗讬讬讛 诪讚拽讗诪专 讛讻讗 讜讻谉 讛讬讛 讛诇诇 讗讜诪专 诇讗 转诇讜讛 讗砖讛 诇讞讘专转讛 讻讻专讜转 诪讗讬 讜讻谉 讛讬讬谞讜 专讬砖讗 讗诇讗 讜讚讗讬 诇讗驻讜拽讬 诪讚专讘谞谉 讚砖专讜 讗祝 注诇 驻讬 砖讗讬谉 诇讜. 注"讻.


诇讜讬谉 住转诐 讜驻讜专注讬谉 住转诐. 驻讬专砖 专砖"讬 讚讗讛诇讜讗转 讻讻专 拽讗讬 砖讗祝 注诇 驻讬 砖诇讗 注砖转讛 讚诪讬诐 砖专讬 讚讗讬谉 讚专讻诐 砖诇 讘谞讬 讗讚诐 诇讛拽驻讬讚 讘讚讘专 诪讜注讟 讻讝讛. 讗讘诇 讛讙讗讜谞讬诐 驻讬专砖讜 讚讗讻讜诇讛 诪转谞讬转讬谉 拽讗讬 讜讻讜' 讻诪讜 砖讻转讜讘 讘谞诪讜拽讬 讬讜住祝. 讜讛讻讬 诪砖诪注 讜讻讜' 讻诪讜 砖讻转讜讘 讘谞诪讜拽讬 讬讜住祝. 讛专"谉 讝"诇.
讜诇驻讬讻讱 讻转讘 专讘讬谞讜 讛讙讚讜诇 讜讚讜拽讗 注诇 砖注专 砖讘砖讜拽 讜讻转讘 诇注讬诇 诇讜讬谉 注诇 砖注专 砖讘砖讜拽 住讗讛 讘住讗讛 讜讻谉 讛讬诇讻转讗 讚诇讜讬谉 住转诐 讜驻讜专注讬谉 住转诐 注诇 砖注专 砖讘砖讜拽. 讜诪爪讗转讬 讘转砖讜讘讛 诇专讘讬谞讜 讛讗讬讬 讙讗讜谉 讻讻诇 讚讘专讬 专讘讬谞讜 砖讻转讘 讘诪拽讜诐 讝讛 讗讘诇 讘砖讗诇转 讻讻专 讚讘专 诪讜注讟 诇讗 讘注讬谞谉 砖注专 砖讘砖讜拽 讜讻讜' 讻讻转讜讘 讘谞诪讜拽讬 讬讜住祝. 讛专诪讘"谉.
讜讻转讘 讛专讗讘"讚 讜讝讛 诇砖讜谞讜: 注讜讚 谞专讗讛 诇讬 讚讛讗 讚讗诪专讬谞谉 诇注讬诇 诇讜讬谉 住讗讛 讘住讗讛 注诇 砖注专 砖讘砖讜拽 讜讗祝 注诇 驻讬 砖讗讬谉 诇讜 讚讜拽讗 讘砖讬砖 诇讜 讛讚诪讬诐 砖讬讻讜诇 诇拽谞讜转 讘讛谉 诪谉 讛砖讜拽 讜讛讜讛 诇讬讛 讻诪讬 砖讬砖 诇讜 讗讘诇 讗讬谉 诇讜 讗住讜专 讜讗祝 注诇 驻讬 砖讬爪讗 讛砖注专 诇讗讜转讜 讛诪讬谉 讚讛讗 诪驻专砖 讟注诪讗 讛讗 讞讬讟讬 讘讛讬谞讬 讜讛讗 讞讬讟讬 讘砖讬诇讬 讗讬 讘注讜 讝讘讬谞讬 讜驻专注讬 讜讗讬 诇讬转 诇讛讜 讚诪讬 讘诪讗讬 讝讘讬谞讬 讜驻专注讬 讜讛讻讗 讛诇讜讗讛 讛讬讗 讜讘注讬谞谉 讬砖 诇讜 讗讜 讛谉 讗讜 讚诪讬讛谉 诪讛 诇讬 讛谉 讜诪讛 诇讬 讚诪讬讛谉 讗诪专讬谞谉 讙讘讬 住讗讛 讘住讗讛 讜诇讗 讘讛诇讜讗讛 讗讞专讬转讬 讜讟注诪讗 讚诪讬诇转讗 诪砖讜诐 讚讗讬讻讗 讛讻讗 讟注诪讗 讗讞专讬谞讗 诇讛讬转专讗 讚讗诪专 诇讬讛 讞讟讬 拽讚讞讜 讘讗讻诇讘讗讬 讻谉 谞专讗讛 诇讬. 注讚 讻讗谉.


讜讝讛 诇砖讜谉 讛专讬讟讘"讗: 讗诪专 专讘 讬讛讜讚讛 讗诪专 砖诪讜讗诇 讝讜 讚讘专讬 讛诇诇. 讻诇讜诪专 砖讛讬讛 诪讞诪讬专 诪讗讚. 讗讘诇 讞讻诪讬诐 讗讜诪专讬诐 诇讜讬谉 住转诐 讜驻讜专注讬谉 住转诐. 讻诇讜诪专 讗讘诇 讞讻诪讬诐 讛讜诇讻讬谉 诇讛拽诇 讚讗驻讬诇讜 讘讚讘专 砖讗讬谉 诇讜 讜讗驻讬诇讜 讘讚讘专 诪专讜讘讛 诪讜转专 诇诇讜转 住讗讛 讘住讗讛 讘诇讗 拽爪讬爪转 讚诪讬诐 讻诇诇 讜讘诇讘讚 讻砖讬爪讗 讛砖注专 讜讘诇讘讚 讻砖讬砖 诇讜 诪注讜转 讜讻讚驻专讬砖谞讗 诇注讬诇 讻谉 驻讬专砖讜 讻诇 讛诪驻专砖讬诐. 讗讘诇 诪专讬 讝"诇 诪讞诪讬专 讘讝讛 讚住讗讛 讘住讗讛 讗住讜专 诇诇讜转 住转诐 讻砖讗讬谉 诇讜 注讚 砖讬注砖谞讛 讚诪讬诐 讻砖注专 砖讘砖讜拽 讜讛讻讗 讗住讬驻讗 拽讗讬 诇注谞讬谉 讛诇讜讗转 讻讻专讜转 砖讛讜讗 诪讜转专 讘诇讗 拽爪讬爪讛 讗祝 注诇 驻讬 砖讗讬谉 诇讜. 讜讗讬谉 讝讛 诪讞讜讜专 讘注讬谞讬 讚讗诐 讻谉 诪讗讬 讗砖诪讜注讬谞谉 砖诪讜讗诇 讚讻讬讜谉 讚拽转谞讬 诪转谞讬转讬谉 讜讻谉 讛讬讛 讛诇诇 讗讜诪专 诪讻诇诇 讚讛诇诇 讗讝诇讗 诇讟注诪讬讛 讚专讬砖讗 讜专讘谞谉 驻诇讬讙讬 注诇讬讛 讻讚驻诇讬讙讬 讘专讬砖讗. 注讚 讻讗谉.
讜讝讛 诇砖讜谉 转诇诪讬讚 讛专"驻 讝"诇: 讗讘诇 讞讻诪讬诐 讗讜诪专讬诐 诇讜讬谉 住转诐 讜驻讜专注讬谉 住转诐. 讜讚讜拽讗 讚讘专 诪讜注讟 讜讗诐 转讗诪专 讗住讜专 诇诇讜转 住讗讛 讘住讗讛. 讜讬砖 诇讜诪专 讚讛讬讬谞讜 讚讜拽讗 住讗讛 讘住讗讛 砖讛讜讗 讚讘专 讙讚讜诇 讗讘诇 讘讚讘专 诪讜注讟 讻讙讜谉 讘讻讻专讜转 诇讗 讚拽讚拽讜 讞讻诪讬诐 诇讗住讜专 讗驻讬诇讜 讛讜讗 诪拽驻讬讚. 讜注讜讚 讬砖 诇讜诪专 讚讘讚讘专 诪讜注讟 讗讬谉 专讙讬诇讜转 砖讬拽驻讬讚. 讜注讜讚 讬砖 诇讜诪专 讚讚讜拽讗 住讗讛 讘住讗讛 讛讞诪讬专讜 诪砖讜诐 讚专讙讬诇讜转 讛讜讗 诇讛砖转谞讜转 讘转讜讱 讻讱 讗讘诇 讻讻专讜转 讗讬谉 专讙讬诇讜转 砖讬砖转谞讛 讛砖注专 砖诇讛谉 讘转讜讱 讻讱. 注讚 讻讗谉.
讜诇注谞讬谉 驻住拽 讻转讘 讛专诪"讱 讜讝讛 诇砖讜谞讜: 诪诇讜讛 讗讚诐 讻讜专 讞讟讬诐 诇讞讘专讜 讜拽讜爪抓 诇讜 讚诪讬诐 注诇讬讜 讻砖注专 砖诇 注讻砖讬讜 讜讘讬谉 讛讜拽专讜 讜讘讬谉 讛讜讝诇讜 谞讜转谉 诇讜 讚诪讬诐 讻诪讛 砖拽爪抓 注诪讜 注讻砖讬讜. 讜谞专讗讛 诇讜诪专 砖拽讘注 诇讜 讝诪谉 诇驻专注讜谉 讜讗驻讬诇讜 讛讻讬 砖专讬 讻讬讜谉 讚讛砖转讗 砖讜讜 讻诪讛 讚驻住拽讜 讘讛讚讬讗 讜讝讬诪谞讗 讛讜讗 讚诪专讜讜讞 诇讬讛 诪谞驻砖讬讛 讜诇讗 讚诪讬 诇住讗讛 讘住讗讛 讚讗住讜专 讘拽讘讬注转 讝诪谉 讜爪专讬讱 注讬讜谉. 讜讗诐 诇讗 拽爪抓 注诪讜 讛讜拽专讜 谞讜转谉 讚诪讬诐 砖讛讬讜 砖讜讬诐 讘砖注转 讛讛诇讜讗讛 讛讜讝诇讜 谞讜转谉 讞讟讬诐 住讗讛 讘住讗讛 讜讛讜讗 砖诇讗 讬爪讗 讛砖注专 讘砖注转 讛诇讜讗讛 砖讗诐 讬爪讗 讛砖注专 讛讗 讗诪专讬谞谉 诇讜讬谉 住转诐 讜驻讜专注讬谉 住转诐 住讗讛 讘住讗讛 讘诇讗 拽讘讬注转 讝诪谉. 诪讜转专 诇诇讜转 住讗讛 讘住讗讛 注讚 砖讬讘讗 讘谞讜 讗讜 注讚 砖讬诪爪讗 诪驻转讞 讛讗讜爪专 讗祝 注诇 驻讬 砖诇讗 讬爪讗 讛砖注专 讜讗讬谞讜 讞讜砖砖 砖诪讗 讬讜拽专讜 讻讬讜谉 砖讬砖 诇讜 诪讗讜转讜 讛诪讬谉 讗祝 注诇 驻讬 砖讗讬谞讜 讬讻讜诇 诇讬讟讜诇 注讻砖讬讜 诪诪谞讜 讜讗诐 讬砖 诇讜 住讗讛 诇讜讛 注诇讬讛 讻诪讛 住讗讬谉 讗祝 注诇 驻讬 砖诇讗 讬爪讗 讛砖注专. 讜讻谉 诪讜转专 诇诇讜转 讚讬谞专讬 讝讛讘 讘讚讬谞专讬 讝讛讘 讗祝 注诇 驻讬 砖讛谉 诪转讬拽专讬谉 讜诪讜讝讬诇讬诐 转诪讬讚 讜讛讜讗 砖讬砖 诇讜 讚讬谞专 讗讞讚 讗讜 讬讜转专 讻讚讬谉 驻讬专讜转 讜讗讬 诇讬转 诇讬讛 讗住讜专 讚驻讬专讬 谞讬谞讛讜 讜诇讗 讬讚讬注 转专注讬讬讛讜 讜诇讗 拽讘讬注 讜讘讗转专 讚住讙讜 讘诪转讗 讘讻诇 诪讬讚讬 讚讝讘谞讬 讜诪讝讘谞讬 讟讬讘注讗 谞讬谞讛讜 讜讗祝 注诇 讙讘 讚讗讬讬拽讜专 讗讬谉 讘讛诐 诪砖讜诐 专讘讬转 讚驻讬专讬 讜砖讗专 讝讘讜谞讬 讛讜讗 讚讗讬讬拽讜专 讜讟讬讘注讗 讻讚拽讗讬 拽讗讬 讻讚讬谉 砖讗专 诪讟讘注讜转 讛讬诇讻讱 讘讬谉 讗讬转 诇讬讛 讘砖注转 讛诇讜讗讛 讘讬谉 诇讬转 诇讬讛 诪讜转专 讜讗驻讬诇讜 讘拽讘讬注讜转 讝诪谉 讻讬讜谉 讚诇讗 讗砖转谞讜 讟讬讘注讗 讜诇讗 讗转讜住祝 讘讛讜 讞讜诪砖讗 讜爪专讬讱 注讬讜谉. 讜讻谉 讛讚讬谉 讘讻讻专讜转 砖诇 讘注诇讬 讘转讬诐 讚诇讗 讬讚讬注 转专注讬讬讛讜 讜讗讬谉 诪砖拽诇谉 讻诪砖拽诇 诇讞诪讬 讛谞讞转讜诪讬谉 讛讬诇讻讱 讛讬讻讗 讚诇讬转 诇诇讜讛 谞讛诪讗 讻讬 讛讗讬 讚讬讝讬祝 讜讛讜拽专讜 讛讞讟讬诐 讗讬谞讜 驻讜专注 诇讜 讗诇讗 讻砖注专 讛讝讜诇 讛谉 诪注讜转 讛谉 驻转 讗诐 讛讜拽专讜 谞讜转谉 讚诪讬讜 讜讗诐 讛讜讝诇讜 谞讜转谉 讛驻转 讻诪砖拽诇讜 砖诇讜讛 诪诪谞讜. 讜讚讜拽讗 讘诪拽驻讬讚讬谉 讻讚讗诪专讬谞谉 讘谞讬 讞讘讜专讛 讛诪拽驻讬讚讬谉 讝讛 注诇 讝讛 讜讻讜' 讜诪砖讜诐 专讘讬转 谞诪讬 讻注讬谉 砖讻转讘谞讜. 注讚 讻讗谉.


讻转讜讘 讘住驻专 讛诪讗讜专 讜讞讻诪讬诐 讗讜诪专讬诐 诇讜讬谉 住转诐 讜驻讜专注讬谉 住转诐. 讻转讘 讛专讬讗"祝 讜讚讜拽讗 注诇 砖注专 砖讘砖讜拽 讜讻讜' 讜讗讬谞讜 谞专讗讛 讻谉 讜讻讜' 注讚 讜注讜讚 讻讬 讛讜讗 诪爪讜讬 转讚讬专. 讜讻转讘 注诇讬讜 讛专讗讘"讚 讜讝讛 诇砖讜谞讜: 讗诪专 讗讘专讛诐 讙诐 讗谞讬 讻讱 讻转讘转讬 讚诇讗 讘注讬谞谉 讻讻专 讜住诪讻转讬 讚讘专讬 诪驻专拽 讛砖讜讗诇 讜谞专讗讬谉 讚讘专讬讜 讚砖注专 砖讘砖讜拽 谞诪讬 诇讗 讘注讬谞谉 讜诪讬 讬讜讻诇 诇砖注专 砖注专 砖讘砖讜拽 诇讻讻专 讗讞讚 讜驻讜拽 讞讝讬 诪讗讬 注诪讗 讚讘专. 注讚 讻讗谉. 讜注讬讬谉 讘住驻专 讛诪诇讞诪讜转 诇讛专诪讘"谉.


讘谞讬 讞讘讜专讛 讛诪拽驻讬讚讬谉 讝讛 注诇 讝讛 讜讻讜'. 驻讬专讜砖 讘谞讬 讗讚诐 砖注砖讜 住讬讘讜诇转 讜讛讜诇讬讗 讻诇 讗讞讚 讚讬谞专 讜拽谞讜 诪诪谞讜 诪讗讻诇 讜讗讜讻诇讬谉 讘讬讞讚 讗诐 诪讚拽讚拽讬谉 讝讛 注诇 讝讛 砖诇讗 讬讗讻诇 讜诇讗 讬砖转讛 讜诇讗 讬讟讜诇 讗讞讚 讬讜转专 注诇 讞讘专讜 讜讗诐 讬讟讜诇 讗讞讚 诪讛谉 诪谞讛 讙讚讜诇讛 讛讬讜诐 讗讜诪专 讛讗讞专 讗谞讬 讗讟讜诇 注讜讚 讙讚讜诇讛 诇诪讞专 讻讬讜爪讗 讘讛 注讜讘专讬谉 诪砖讜诐 诪讚讜转 讘诪讚讜转 讛讻讜住讜转 砖诇 讬讬谉 讜诪砖讜诐 诪砖拽诇 讘驻转 讜讘砖专 讜讚讙讬诐 讜诪砖讜诐 诪谞讬谉 讘讘爪讬诐 讜讗讙讜讝讬诐 讜讻讬讜爪讗 讘讛谉 诪砖讜诐 诇讜讬谉 讜驻讜专注讬谉 讘讬讜诐 讟讜讘 砖讗讜诪专 讗转讛 讗讻诇转 讗转诪讜诇 讻讱 讜讻讱 驻转讬谉 讜砖转讬转 讻讱 讜讻讱 讻讜住讜转 讗谞讬 讗讜讻诇 讜讗砖转讛 讛讬讜诐 讻谞讙讚诐. 讜讻讚讘专讬 讘讬转 讛诇诇 注讜讘专讬谉 讗祝 诪砖讜诐 专讘讬转 砖讛讻讻专 砖讗讻诇 讝讛 讗转诪讜诇 讛讬讛 砖讜讛 讗讬住专 讜讻讻专 讛讬讜诐 砖讜讛 讗讬住专 讜讞爪讬 讜讝讛 专讘讬转. 讜讝讜 讛砖诪讜注讛 讘砖讘转 讘驻专拽 砖讜讗诇.


讬专讜砖诇诪讬. 讗讘讗 讘专 讝讬诪谞讗 讬讛讘 讚讬谞专 诇拽驻讬诇讗 诪讬谞住讘 诪讬谞讬讛 讗诪专 诇讛谉 诇讬转 讘讚注转讗讬 诇讝讘讜谞讬 讗诇讗 讘驻讜专讬讗 讗诪专讜 诇讬讛 讝讘谞讬讛 讻讚讜谉 讻讚讘驻讜专讬讗 砖讗诇 诇专讘讬 讗诪专 诇讬讛 讗住讜专 拽讘注讛 讘诪转谞讬转讬讛 讜转谞讬 讻谉 讛讬讛 讞讬讬讘 诇讜 诪注讜转 讘讗 诇讬讟诇谉 诪诪谞讜 讘讙专谉 讗诪专 诇讜 注砖诐 注诇讬 讻砖注专 砖讘砖讜拽 讜讗谞讬 讗注诇讛 诇讱 讻诇 砖谞讬诐 注砖专 讞讚砖 讗住讜专 讚诇讗 讻讗讬住专讜 讘讗 诇讬讚讜. 专讘讬谞讜 讞谞谞讗诇 讝"诇.


诪砖讜诐 诪谞讬谉. 讻转讜讘 讘转讜住驻讜转 驻讬专砖 专"讬 讗诐 讛讬讜 讗讙讜讝讬诐 讜讻讜' 讜谞专讗讛 讚讚讜拽讗 讻砖谞讜转谞讬诐 诪讗讛 讗讙讜讝讬诐 讘驻砖讜讟 讗讝 讗住讜专 讚讗讬 讞砖讘讜谉 砖诇 诪讗讛 诇讗 砖讬讬讱 诇诪谞讬谉 讚诪讬诐 讗讬谉 谞专讗讛 砖讬讛讗 讗住讜专. 讙诇讬讜谉 转讜住驻讜转.


讜诪砖讜诐 诇讜讬谉 讜驻讜专注讬谉 讘讬讜诐 讟讜讘. 驻讬专砖 专砖"讬 讝"诇 讚讬讜诐 讟讜讘 讗诇讜讬谉 讜驻讜专注讬谉 讘诇讞讜讚 拽讗讬 讚讗诇讜 讘讗讬讚讱 讗驻讬诇讜 讘讞讜诇 注讜讘专讬诐 注诇讬讛诐 砖讛谉 讗讬谞谉 诪砖诇诪讬谉 讘诪讚讛 讜讘诪砖拽诇 讜诪谞讬谉 砖拽讘诇讜 讜讛诪诇讜讬谉 讗讬谞诐 诪讜讜转专讬谉 诇讛诐 讻诇诇 讜讗祝 注诇 驻讬 砖讗讬谉 诪讚拽讚拽讬谉 注诇讬讛谉 讜注讜讘专讬谉 诪砖讜诐 诇讗 转注砖讜 注讜诇 讘诪讚讛 讜讬砖 讗讜诪专讬诐 讚讻讜诇讛 讘讬讜诐 讟讜讘 砖讗讬谞诐 诇讜拽讞讬谉 讗诇讗 讘诪讚讛 讗讜 讘诪砖拽诇 讗讜 讘诪谞讬谉 讜讻诇 讝讛 讗住讜专 讘讬讜诐 讟讜讘 讚讗住讜专 诇讜诪专 诇讜 诪诇讗 诪讚讛 讝讜 讜讗住讜专 诇讛砖讙讬讞 讘讻祝 诪讗讝谞讬诐 讜讗住讜专 诇讛讝讻讬专 住讻讜诐 诪谞讬谉 讻讚讗讬转讗 讛转诐. 讛专讬讟讘"讗.
讜讝讛 诇砖讜谉 讛专讗讘"讚: 讘谞讬 讞讘讜专讛 讛诪拽驻讬讚讬谉 讝讛 注诇 讝讛 注讜讘专讬诐 诪砖讜诐 诪讚讛 讜诪砖讜诐 诪砖拽诇 讜诪砖讜诐 诪谞讬谉 讗诐 驻讜讞转讬谉 讝讛 诇讝讛 诪讗讞讚 诪讗诇讜 讜爪专讬讻讬谉 讛诐 诇讚拽讚拽 讘诪讚讜转诐 讜讘诪砖拽诇讜转诐 讜讘诪谞讬讬谞诐 诪砖讜诐 诇讗 转注砖讜 注讜诇 讜诪砖讜诐 诇讜讬谉 讜驻讜专注讬谉 讘讬讜诐 讟讜讘 砖爪专讬讱 砖诇讗 讬讗诪专 诇讜 讛诇讜讬谞讬 讻讱 讜讻讱 讜讗诐 讬驻专注谞讜 诇讗 讬讗诪专 诇讜 拽讘诇 讗转 讞讜讘讱 讙诐 讝讛 诇讗 讬讗诪专 诇讜 驻专注谞讬. 注讚 讻讗谉.
讜诪砖讜诐 诇讜讬谉 讜驻讜专注讬谉 讘讬讜诐 讟讜讘 讚讗住讜专 诇讗讚诐 诇讜诪专 诇讞讘专讜 讛诇讜讬谞讬 讗诇讗 讗讜诪专 诇讜 讛砖讗讬诇谞讬 讜讘诇注讝 讗讬谉 讞讬诇讜拽 讘讬谉 诇砖讜谉 讛诇讜讗讛 诇诇砖讜谉 砖讗诇讛 讜爪专讬讱 诇讜诪专 诪住讜专 讗讜转讛. 转诇诪讬讚 讛专"驻.


讜讻讚讘专讬 讛诇诇 讗祝 诪砖讜诐 专讘讬转. 讜转讬诪讛 诪讗讬 专讘讬转 讗讬讻讗 讜讛诇讗 讛砖谞讬 讻砖讛讜讗 驻讜专注 诪转讜讱 拽驻讚谞讜转讜 讛讜讗 诪讚拽讚拽 砖诇讗 讬转谉 诇讜 讬讜转专 讜诇讗 讬讘讜讗讜 诇讬讚讬 专讘讬转. 讜讬砖 诇讜诪专 讚诪讻诇 诪拽讜诐 驻注诪讬诐 砖讛讜讗 讘讜砖 诇讛专讗讜转 砖讛讜讗 诪拽驻讬讚 讜诪讜讜转专 拽爪转 讜讗祝 注诇 驻讬 讻谉 讛讜讗 诪拽驻讬讚 讘诇讘讜 讛讬诇讻讱 讛讜讬 专讘讬转. 讛专讗"砖.


讜讝讛 诇砖讜谉 讛专讗讘"讚: 讜讻讚讘专讬 讛诇诇 讗祝 诪砖讜诐 专讘讬转. 讜讗祝 注诇 驻讬 砖讬砖 诇讜 讘砖讬转讜祝 注诐 讞讘讬专讬讜 砖讻讬讜谉 砖诇讗 讞诇拽 注诪讛诐 讜讛诐 诪拽驻讬讚讬诐 砖诇讗 讬讟讜诇 讗讞讚 讚诪讬 讗讘诇 讗诐 诇讗 讛讬讜 诪拽驻讬讚讬谉 诇讗 谞讞砖讘 讗讜转诐 诇讜讬谉 讝讛 诪讝讛. 讗诇讗 讻谞讜讟诇讬诐 诪砖诇讛诐 讜讗祝 诇讛诇诇 诪讜转专讬谉 讜诇讚注转 讞讻诪讬诐 讗祝 注诇 驻讬 砖诪拽驻讬讚讬谉 讗讬谉 讘讛诐 诪砖讜诐 专讘讬转 砖讗讬谉 诪讞诪讬专讬谉 注诇 讛专讘讬转 讻讛诇诇 砖讗诐 讬砖 诇讜 诇讜讛 注诇讬讜 住讗讛 讘住讗讛. 讗讬 谞诪讬 诪讛 砖谞讜讟诇讬诐 诪砖诇讛诐 讛讜讗. 注讜讚 谞专讗讛 诇讬 讚诇注谞讬谉 讻讻专讜转 讗砖讛 诪讞讘专转讛 专讘谞谉 砖专讜 讜讗祝 注诇 驻讬 砖讗讬谉 诇讛 诪砖讜诐 讚诪讬诇转讗 讝讜讟专转讬 讛讬讗 讜砖讻讬讞 诇讗讜讝讜驻讬 讞讚讗 诪讞讘专转讛 讗讬 谞诪讬 诪砖讜诐 讚诇讗 拽驻讚讬 砖讻谞讬诐 讗讛讚讚讬 讘讛讗讬 诪讬诇转讗 讜讛诇诇 讗讜住专 讜讛讬讬谞讜 讚拽讗诪专 讛讻讗 讜讻谉 讛讬讛 讛诇诇 讗讜诪专 诇讗 转诇讜讛 讗砖讛 诇讞讘专转讛 讻讻专讜转 诪讗讬 讜讻谉 讛讬讬谞讜 专讬砖讗 讗诇讗 讜讚讗讬 诇讗驻讜拽讬 诪讚专讘谞谉 讚砖专讜 讗祝 注诇 驻讬 砖讗讬谉 诇讜. 讜诪转谞讬转讬谉 讘驻专拽 砖讜讗诇 讗讚诐 诪讞讘专讜 讛讻讬 诪砖诪注 讚讗诪专讬谞谉 讘讙诪专讗 讘砖讘转 讛讜讗 讚讗住讜专 诇诪讬诪专 讗砖讛 诇讞讘专转讛 讛诇讜讬谞讬 讻讻专讜转 讛讗 讘讞讜诇 砖驻讬专 讚诪讬 诇讬诪讗 诪转谞讬转讬谉 讚诇讗 讻讛诇诇 讜讻讜'. 讜诪转专抓 诇讛 讛讻讗 讘讗转专讗 讚拽讬抓 讚诪讬讬讛讜 讛讜讗 讜讛讗 讛讻讗 驻砖讟讗 讚诪讬诇转讗 讚诇讬转 诇讛 讛讬讗 讜拽讗诪专 诪转谞讬转讬谉 讚诇讗 讻讛诇诇 诪讻诇诇 讚专讘谞谉 砖专讜 讜讗祝 注诇 讙讘 讚诇讬转 诇讛. 注讚 讻讗谉.


转诇诪讬讚讬 讞讻诪讬诐 诪讜转专讬谉 诇诇讜转 讝讛 诪讝讛 讘专讘讬转. 驻讬专讜砖 诇诇讜讜转 讘注住拽讬 住注讜讚讛 讜讻砖砖谞讬讛诐 转诇诪讬讚讬 讞讻诪讬诐 砖诇讜讬谉 驻讬专讜转 讘诪讚讛 诇讗讻讜诇 讜驻讜专注讬诐 讬讜转专 讚讚讜诪讬讗 讚讗讬讚讱 讚砖诪讜讗诇 拽讗诪专讬谞谉 诪讗讬 讟注诪讗 讚讛讜讛 诇讬讛 讻讘谞讬 讞讘讜专讛 砖讗讬谉 诪拽驻讬讚讬谉 讜讻讜' 讜讛讗 拽诪砖诪注 诇谉 讚讻讬讜谉 讚转专讜讜讬讬讛讜 转诇诪讬讚讬 讞讻诪讬诐 讗祝 注诇 驻讬 砖讛讜讗 讘讬讚讜注 砖讬砖 讘讜 讬讜转专 诇讗 拽驻讚讬 讜诪讞诇讬 讚讻诇讛讜 讻讘谞讬 讞讘讜专讛 谞讬谞讛讜 诇讛讚讚讬 讜讻讬讜谉 讚讬讚注讬 讚专讘讬转 讗住讜专讛 诇讗 讬讛讘讬 讗诇讗 诪砖讜诐 讚讗讬谞谉 诪拽驻讬讚讬谉 讜讘砖诇讗 拽爪抓 诇讜 诪转讞诇讛 讗诇讗 注诇 讚专讱 讜讬转讜专 讘诇讗 讛拽驻讚讛 讜讛讬讬谞讜 讚拽讗诪专讬谞谉 诇诇讜讜转 讜诇讗 拽讗诪专讬 诇讛诇讜讜转 讝讛 诇讝讛. 讜讗诇讜 讗讞专 讚诇讗讜 转诇诪讬讚 讞讻诐 讗住讜专 讚诇讗 讬讚注讬 诇讗拽谞讜讬讬 讜诇砖诐 专讘讬转 讛讜讗 谞讜转谉. 讜讗驻讬诇讜 转诇诪讬讚 讞讻诐 讚讘专 诪专讜讘讛 讗住讜专 讚诇讗 讙诪专 讜诪拽谞讬 诪讚注转讜 讚专讘讬转 讛讜讗 讜讛讬讬谞讜 讚拽讗诪专 诇讬讛 砖诪讜讗诇 讜讗专讬讱 讻诇讜诪专 砖讝讛 注谞讬谉 诪讜转专 诇讬 诇驻讬 砖讗讬谞讬 诪拽驻讬讚 诇诪谞讜转 讛驻诇驻诇讬谉 讜讻砖讗谞讬 驻讜专注 砖讗诇转讬 讘讛专讜讞讛 讗谞讬 驻讜专注 讛讬诇讻讱 讗驻讬诇讜 讛讜住驻转讬 诇讚注转 注讚 讞讜诪砖 诪讜转专 砖讝讛讜 讚专讱 讻讘讜讚讬 讜讛讻讬 驻住拽 专讘 注诪专诐 讘转砖讜讘讛. 讛专诪讘"谉.


讜讝讛 诇砖讜谉 讛专诪"讱: 转诇诪讬讚讬 讞讻诪讬诐 诪诇讜讬谉 讝讛 诇讝讛 讘专讘讬转 讚诪讬讚注 讬讚注讬 讚专讘讬转讗 讗住讬专讗 讜诪转谞讛 讛讜讗 讚拽讗 讬讛讘讬 讗讛讚讚讬. 讜讗讬谞讬砖 讗讞专讬谞讗 讚讬讛讬讘 专讘讬转讗 诇讗 诪讛谞讬讗 诇讬讛 诪讞讬诇讛 讚讻诇 专讘讬转 谞诪讬 注讬拽专讜 诪讞讬诇讛 讛讬讗. 诪讬讛讜 诇讗讜 讘讻诇 转诇诪讬讚 讞讻诐 砖讬讬讱 诇诪讬诪专 讛讻讬 讗诇讗 讻转诇诪讬讚 讞讻诐 砖讛讜讗 砖讜谞讗 诪转谞讜转 讜诇讗 讗转讬 诇讗讬诪砖讜讻讬 讘讛讻讬 讜讛讬讗讱 谞诪讬 诪讛讛讜讗 砖注转讗 讚讬讝讬祝 诪讬谞讬讛 讬讛讬讘 诇讬讛 讛谞讬 讝讜讝讬 讚专讘讬转讗. 讜讬砖 砖驻讬专砖 讗转 讝讛 讘专讘讬转 诪讗讜讞专转 讚讗讘拽 专讘讬转 讛讜讗 讜讘转诇诪讬讚讬 讞讻诪讬诐 讻讬 讛讗讬 诇讗 讙讝专讜 专讘谞谉 讗讘诇 讘砖讗专 转诇诪讬讚讬 讞讻诪讬诐 诇讗 砖专讜 专讘谞谉 诇诪讬讝祝 讜诇讗讜讝讜驻讬 讘专讘讬转讗 讻诇诇. 讘砖诐 讛讞讻诐 讛讙讚讜诇 专' 谞转谉 讘讛"专 诪讗讬专 诪爪讗转讬 讻转讜讘 讜谞专讗讛 诪诇砖讜谉 讛专"诪 砖诇讗 讗诪专讜 讻讱 讗诇讗 讘专讘讬转 讚讚讘专讬讛诐 砖讛讜讗 讻转讘 转诇诪讬讚讬 讞讻诪讬诐 砖讛诇讜讜 讝讛 讗转 讝讛 讜谞转谉 诇讜 讬转专 注诇 诪讛 砖诇讜讛 诪诪谞讜 讛专讬 讝讛 诪讜转专 讗诇诪讗 讚讘讚诇讗 驻住拽 讘讛讚讬讗 诪注讬拽专讗 诪讬讬专讬. 诪讬讛讜 诪讚讗诪专 诇讬讛 砖诪讜讗诇 诇讗讘讜讛 讘专 讗讬讛讬 诪砖诪注 讗驻讬诇讜 专讘讬转 拽爪讜爪讛 讚讛讬讬谞讜 诪讗讛 讘诪讗讛 讜注砖专讬诐. 讜讗诪专 诇讬讛 讜讗专讬讱 讻诇讜诪专 讚讘专 讛讙讜谉 讜诪讜转专 诇砖讜谉 讜注专讜转 诪诇讻讗 诇讗 讗专讬讱 诇谞讗 诇诪讬讞讝讬. 讜讬砖 诪讬 砖讗诪专 讜讗专讬讱 讜讛讗专讬讱 诇讬 讝诪谉. 讜讬砖 诪讬 砖讗诪专 讜讗专讬讱 讜讗转谉 诇讱 驻诇驻诇 讗专讜讱 砖讞砖讜讘 讬讜转专 诪诪讛 砖讛诇讜讬转谞讬. 注讚 讻讗谉.


讜讛"专 讬讛讜住祝 讛诇讜讬 讗讘谉 诪讬讙砖 讻转讘 讘转砖讜讘转 砖讗诇讛 讜讝讛 诇砖讜谞讜: 讜诪讛 砖讗诪专讜 转诇诪讬讚 讞讻诐 诪讜转专 诇诇讜讜转 讝讛 诪讝讛 讘专讘讬转 讜讻讜'. 讛诇讻讛 讛讬讗 讗讘诇 讗讬谉 诇住诪讜讱 注诇 讝讛 讗诇讗 讛讬讞讬讚讬诐 讛讻砖专讬诐 砖讘讛诐 诇讗 讝讜诇转诐. 注"讻. 诪讜注转拽 诪诇砖讜谉 注专讘讬.


诪讜转专 诇讗讚诐 诇讛诇讜讜转 诇讘谞讬讜 讜讘谞讬 讘讬转讜 讘专讘讬转 讻讚讬 诇讛讟注讬诪谉 讟注诐 专讘讬转. 驻讬专讜砖 诪讬讬专讬 讘住诪讜讻讬谉 注诇 砖诇讞谞讜 讚讻诇 诪讗讬 讚诪讜讝驻讬 诇讬讛 诪讚讬讚讬讛 讛讜讗 讚诇讬转 讘讬讛 诪砖讜诐 专讘讬转 讜诇讛讻讬 讛讜讛 砖专讬谞谉 诇讬讛 讻讚讬 诇讛讟注讬诪谉 讟注诐 诪专讬专讜转 砖诇 专讘讬转 讜砖诇讗 讬谞讛讙讜 讘讜. 讜讗住讬拽谞讗 讚讗住讜专 讚讬诇诪讗 讗转讬 诇诪住专讱. 讜讛讜讬 讬讜讚注 砖讗诐 讛讬讛 诇讜 讗爪诇 讞讘专讜 讙讝诇 讗讜 讞讜讘 砖讗讬谞讜 讘讟讜讞 诪讜转专 诇讛诇讜讜转 诇讜 注诇 诪谞转 砖讬驻专注 诇讜 讗讜转讜 讙讝诇 讗讜 讞讜讘 砖讗讬谉 讻讗谉 专讘讬转 讻诇诇 讚诪讗讬 讚讗讜住讬祝 诇讬讛 诇讜讛 诪讚讬讚讬讛 讛讜讗 讚讬讛讬讘 诇讬讛. 讛专讬讟讘"讗 讝"诇.


讻讚讬 诇讛讟注讬诪谉 讟注诐 专讘讬转. 诇驻讬 砖讗诐 讟注诪讜 讟注诐 讜谞诪谞注讜 诪诪谞讜 讛讬讛 砖讻专诐 讬讜转专. 讜讗诪专讜 诇讬转 讛讬诇讻转讗 讛讻讬 讚讬诇诪讗 讗转讜 诇诪住专讱 讛专讬讗"祝 讘转砖讜讘讛 诪讜注转拽 诪诇砖讜谉 注专讘讬.


讜专讘讬谞讜 转谞谞讗诇 讻转讘 讜讝讛 诇砖讜谞讜: 讻讚讬 诇讛讟注讬诪谉 讟注诐 讛谞讗讛. 注讚 讻讗谉.


诪转谞讬转讬谉: 诇讗 讬讗诪专 诇讜 谞讻砖 注诪讬 讜讗注讚讜专 注诪讱. 驻讬专讜砖 谞讻砖 注诪讬 讛讬讜诐 讜讗注讚讜专 注诪讱 诇诪讞专 诪驻谞讬 砖讬砖 驻注诪讬诐 砖讛注讚讜专 拽砖讛 诪谉 讛谞讬讻讜砖 讜讗讬谞诐 注讜诪讚讬诐 讘砖注专 讗讞讚 讜讗驻讬诇讜 讘讝诪谉 讗讞讚. 讜讛讞专讬砖讛 拽砖讛 讘专讘讬注讛 讬讜转专 诪谉 讛讙专讬讚 诪驻谞讬 砖专讙诇讬 讛驻专讛 诪砖转拽注讬诐. 讜讬砖 诪驻专砖讬诐 诪驻谞讬 砖讛驻专讛 讞讜专砖转 转诇诪讬诐 讛专讘讛 讘专讘讬注讛 讬讜转专 诪谉 讛讙专讬讚 讜讗讜转讜 讛转讜住驻转 讛讜讬 专讘讬转. 讜诇诪讚谞讜 诪谉 讛诪砖谞讛 砖诇讗 讬诇讜讛 讗讚诐 诇讞讘专讜 住讗讛 砖注讜专讬诐 讘住讗讛 讚讜讞谉 讗祝 注诇 驻讬 砖讛诐 讘砖注专 讗讞讚 讜讗祝 注诇 驻讬 砖讬砖 诇讜 讛讚讜讞谉 砖讛专讬 谞讬讻讜砖 讜注讬讚讜专 讻诪讬 砖讬砖 诇讜 讛谉 讜讛诐 讘砖注专 讗讞讚 讜讗驻讬诇讜 讛讻讬 讻讬讜谉 砖讛诐 砖转讬 诪诇讗讻讜转 讜驻注诪讬诐 砖讗讬谞诐 砖讜讜转 讗诐 转转讬拽专 讛诪诇讗讻讛 讘讬讜诐 讛砖谞讬 诇驻讜注诇 讛讗讞专讜谉 讗住讜专 讛专讗讘"讚. 讜讘谞讜住讞讗 讗讞专转 诪讞讬讚讜砖讬 讛专讗讘"讚 诪爪讗转讬 讻转讜讘 诇驻讜注诇 讛讗讞专讜谉 讗住讜专 讜诇讗 诪讞讜讜专. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘谞讬 讞讘讜专讛 讻讜' 讘诪讗讝谞讬诐 诇驻讬 砖诪讚拽讚拽讬诐 讻讜' 转谉 诇讬 讻' 讗讙讜讝讬诐 讻讜' 砖讜讛 讚讬谞专 讘讬讞讚 砖讛专讬 讬砖 讚讬谞专 讜诇讗 讬讗住讜专 讻讜' 注讻"诇 讻爪"诇:


住诇讬拽 驻专拽 讗讬讝讛讜 谞砖讱





诪讛专"诐

转讜住' 讚"讛 讘谞讬 讞讘讜专讛 讛诪拽驻讬讚讬诐 讜讻讜' 讗"谞 讗驻讬' 讘讬讚 讗住讜专 诇讛诐 诇砖拽讜诇 讜讻讜'. 专"诇 讜讝讛 驻讬专讜砖讜 砖诇 注讜讘专讬诐 诪砖讜诐 诪讚讛 讜诪砖拽诇 讚砖讗专 讘谞讬 讗讚诐 诪讜转专讬诐 诇讜诪专 诪诇讗 诇讬 讻诇讬 讝讛 讙诐 诪讜转专 诇砖拽讜诇 讘讬讚 讜讛诪拽驻讬讚讬诐 讬谞讛讙讜 讙"讻 讛讬转专 讘讝讛 讜诇讛诐 讛讜讗 讗住讜专 讗驻讬' 讘讻讛讗讬 讙讜讜谞讗 讜讗"讻 注讜讘专讬诐 诪砖讜诐 诪讚讛 讜诪砖拽诇:


讘讗"讚 诪砖讜诐 诪谞讬谉 驻讬专讜砖 专"讞 讜讻讜'. 专"诇 讝讛 讗住讜专 讘砖讗专 讘谞讬 讗讚诐 讜讛诐 讘砖讘讬诇 砖诪拽驻讬讚讬诐 讬注讘专讜 注诇 讝讛:


讘讗"讚 讘砖注讛 砖谞讜讟诇讛 讛诪转谉 注讚 砖讗砖拽讜诇 讛诪谞讛 讜注讚 砖讗诪讚讜讚 讜讻讜' 讻爪"诇:


讘讗"讚 讗注"讙 讚砖专讬 诇讜诪专 诇讞谞讜谞讬 讛专讙讬诇 讗爪诇讜 转谉 诇讬 讘' 讗讙讜讝讬诐 讜讻讜' 讻爪"诇:


讘讗"讚 讜讗讬 谞诪讬 砖专讬 讘讻讬 讛讗讬 讙讜讜谞讗 诇注诪讜讚 讻讙讜谉 砖讗诪专 讜讻讜'. 专"诇 讜讝讛讜 讻讜讜谞转 专"讞 讘诪讛 砖讻转讘 讗讜 砖讗诪专 讘砖注讛 砖谞讜讟诇讛 讛诪转谉 讜讻讜' 讚讛讜讬 讻讗诇讜 讗诪专 讜讗讬 谞诪讬 砖专讬 诇讜诪专 诇拽讞转 注砖专讬诐 讗讙讜讝讬诐 讙诐 讗谞讬 注砖专讬诐 讗讜 谞注诪讬讚 讛讗 讚讗诪专讬谞谉 诪砖讜诐 诪谞讬谉 讘讻讛"讙 讻讙讜谉 讚讗诪专 诇讬讛 讘砖注讛 砖谞讟诇讛 讛诪转谉 讜讻讜':


讘讗"讚 砖诇讗 驻讬专砖 讻谉 讘砖讘讬诇 砖讬讛讗 诪讜转专 讗诐 诇拽讞 诪诪谞讜 砖讜讛 讚讬谞专 讘讬讞讚 诇讜诪专 讛专讬 讬砖 讚讬谞专 讜讻讜' 讻爪"诇 讜专"诇 讚讛"讛 讻砖诇拽讞 诪诪谞讜 砖讜讛 讚讬谞专 讘讬讞讚 讗住讜专 诇讜诪专 讛专讬 讬砖 讚讬谞专 讜注讬讬谉 讘讛讙讛讜转 讗砖讚"讬:


转讜住' 讚"讛 讜讻讚讘专讬 讘"讛 讗祝 诪砖讜诐 专讘讬转 讻讜' 住转诐 讘谞讬 讗讚诐 诪拽驻讬讚讬诐. 讜讬砖 诇讚拽讚拽 诇驻讬 诪讛 砖驻讬专砖讜 讛转讜住' 诇注讬诇 讚诇讘谞讬 讗讚诐 讛诪拽驻讬讚讬诐 讗住讜专 诇讜诪专 讗驻讬' 诪诇讗 诇讬 讻诇讬 讝讛 讜讛砖转讗 讻转讘讜 讚住转诐 讘谞讬 讗讚诐 诪拽驻讬讚讬诐 讛诐 讗诐 讻谉 诪转谞讬' 讚驻专拽 讗讬谉 爪讚讬谉 讚拽转谞讬 讗讜诪专 讗讚诐 诇讞讘讬专讜 诪诇讗 诇讬 讻诇讬 讝讛 讘诪讗讬 诪讜拽诪转 诇讛 讜爪"诇 讚讜拽讗 讘讘谞讬 讗讚诐 砖讬讚讜注 砖讗讬谉 诪拽驻讬讚讬诐 讜讛讗 讚诇讗 转讬专爪讜 讛转讜住' 讘住诪讜讱 讻谉 讗讛讛讜讗 讚砖专讬 讛转诐 诇讟讘讞 砖讗讬谞讜 讗讜诪谉 诇砖拽讜诇 讘讬讚 诪砖讜诐 讚诪砖诪注 诇讛讜 讚讘住转诐 讟讘讞 砖讗讬谞讜 讗讜诪谉 讗讬讬专讬 讜拽"诇:





讞讻诪转 砖诇诪讛

转讜住' 讘讚"讛 讘谞讬 讞讘讜专讛 讻讜' 讜专"讞 讙专住 讘诪住讻转 讘讬爪讛 讻讜' 谞"讘 讛讜讗 讟"住 砖讛专讬 讛转讜住驻讜转 讻转讘讜 讘驻专拽 讗讬谉 爪讚讬谉 诇讛讚讬讗 砖专"讞 讙专讬住 住讻讜诐 诪谞讬谉 讘诪诇转讬讛 讚转"拽 讻诪讜 讘讛诇讻讜转 讙讚讜诇讜转 讗诇讗 讛讬讗 讙讬专住转 讛专讬"祝 讜讻谉 讛讜讗 讘专讗"砖 讜讗祝 诇讙讬专住转 讛专讬"祝 讗住讜专 住讻讜诐 诪谞讬谉 讚讛讗 注讚讬祝 住讻讜诐 诪谞讬谉 诇专砖讘"讗 讜讚讜"拽:





诪讛专"诐 砖讬祝

讙诪专讗 讝讜 讚讘专讬 讛诇诇 讗讘诇 讞讻诪讬诐 讗讜诪专讬诐 诇讜讬谉 住转诐 讻讜'. 注讬讬谉 讘专讬"祝 讜讘诪诇讞诪讜转 讜讘讛讙"讗 [砖讛讘讬讗 讚注转 讛专讬"祝 讚诪住讬拽 讜讚讜拽讗 讬爪讗 讛砖注专 讜讛讘讬谉 讚拽讗讬 讗住讗讛 讘住讗讛] 讜谞专讗讛 讚讗"诇 讚转诇讬讗 住讗讛 讘住讗讛 讘讬爪讬讗转 讛砖注专 专拽 讗诐 讬砖 诇讜 诪注讜转 诇拽谞讜转 讻诪"砖 讛转讜住' 诇注讬诇 (讘讘讗 诪爪讬注讗 讚祝 注"讘 注"讘) 讘讚"讛 讗讬谉 诇讜讬谉 讜注讬讬谉 (讙):


讘专砖"讬 讘讚"讛 讻诪讛 讻讜专讬谉 讻讜' 讜讘讬讚讜 诇讗讜讻诇讜 讜诇诪讜讻专讜 讻讜'. 诇驻讬 讛住讘专转 专砖"讬 [讻讗谉] 讘讬砖 诇讜 诇注讬诇 讚砖专讬 讗祝 讘诇讗 讬爪讬讗转 讛砖注专 讘讘专讬讬转讗 讚专讘 讗讜砖注讬讗 讙"讻 砖专讬 讗祝 讘讬砖 诇讜 讟驻讛 讗讞转 (诇讜讛) [驻讜住拽] 注诇讬讜 讻诪讛 讟讬驻讜转 诇驻讬 诪"砖 讛转讜住' 诇注讬诇 (讘讘讗 诪爪讬注讗 讚祝 住"讚 注"讘) 讘讚"讛 讛讗讬 拽专讜讘 诇砖讻专 讜专讞讜拽 诇讛驻住讚 讻讜' 讚诇讗 诪讛谞讬 讬砖 诇讜 专拽 诇注谞讬谉 讛讬转专 驻讬住讜拽 讜讬讻讜诇 诇讗讜讻诇讜 讜讻讜' [讜讗"讻 砖讬讬讱 讙"讻 讛讬转讬专讗 讚讛讻讗] 讜讻谉 讚注转 讛专诪讘"诐 讚砖专讬 专拽 讛诪讙讬讚 诪驻专砖讜 讘注"讗 讜诇驻讬 讛住讘专转 讛专砖讘"讗 讝"诇 讗住讜专 [讜讛讜讘讗 讘讚讘专讬讜 诇注讬诇 讘讚祝 住"讙 注"讗 讘讙诪' 讛讗 诪谞讬 专"讬 讛讬讗 注"砖] 注讬讬谉 讘讘"讬:


讘专砖"讬 讘讚"讛 讗讘诇 诇讗 讬讗诪专 诇讜 谞讻讜砖 注诪讬 讻讜' 诇讝诪谉 驻诇讜谞讬. 讘讚驻讜住 讬砖谉 诇讬转讗 诇讝诪谉 驻诇讜谞讬 讜拽"诇:


讘转讜住' 讘讚"讛 讘谞讬 讞讘讜专讛 讜讻讜' 砖讜讛 讚讬谞专 讘讬讞讚 讜讗讜诪专 讛专讬 讬砖 讚讬谞专 讜讻讜'. 注讬讬谉 讘讛讙讛讜转 讗砖专"讬 讜讘驻专拽 讛砖讜讗诇 讜住"驻 讗讬谉 爪讚讬谉:


讘转讜住' 讘讚"讛 讜讻讚讘专讬 讛诇诇 讜讻讜' 住转诐 讘谞讬 讗讚诐 讛诐 诪拽驻讬讚讬谉 讻讜'. 讜谞拽讬讟 讘谞讬 讞讘讜专讛 讛诪拽驻讬讚讬谉 讝注"讝 讜诇讗 讘谞讬 讞讘讜专讛 住转诐 讚讗驻砖专 讚住转诐 讞讘讜专讛 讗讬谉 诪拽驻讬讚讬谉 讝讛 注"讝:


讘讗"讚 讚讗讬谉 讟讘讞 诪拽驻讬讚 讗爪诇 讛专讙讬诇 讜讻讜'. 讜讛"讛 讗讜诪专 讗讚诐 诇讞讘讬专讜 诪诇讗 诇讬 讻诇讬 讝讛 诇讞谞讜谞讬 砖讗讬谞讜 专讙讬诇 诇讛拽驻讬讚:





专砖"砖

专砖"讬 讚"讛 讗讘诇 (讘诪砖谞讛 讘') 诇讝诪谉 驻诇讜谞讬. 诇讬转' 讘专砖"讬 砖讘专讬"祝 讜讻谉 讘讛专注"讘 讜讻"谞 讚讗祝 诇诪讞专 讗住讜专 讚砖讻讬专 讬讜诐 讙讜讘讛 讻诇 讛诇讬诇讛 诇拽诪谉 (拽讬 讘) 讜讗讬谉 讚专讱 诇谞讻砖 讘诇讬诇讛 (驻住讞讬诐 谞讛):



转讚"讛 讘谞讬. 驻讬' 砖诇讗 讬讝讻讜专 诇讜 砖诐 诪讚讛. 讻爪"诇 讻讬 讻谉 讛讜讗 砖诐 讘讚讘专讬 专讘讗:



讘讗"讚 讛诪转谉 注讚 砖讗砖拽讜诇 讛诪谞讛. 讻"谞 讚爪"诇:



转讚"讛 讜讻讚讘专讬. 讜讚讜拽讗 讘诪拽驻讬讚讬诐 讗住专 讛诇诇. 讻爪"诇:



讘讗"讚 讻砖诪诇讜讬诐 讝讛 诇讝讛 诇驻讬 讻讜' 诇讛诇讜转 讝讛 诇讝讛 讻讜'. 讻爪"诇:





讛讙讛讜转 讬注讘"抓

专砖"讬 讚"讛 讻诪讛 讻讜' 讗讬谞讛 拽谞讜讬讛. 谞"讘 讛住讗讛 砖讘讬讚 讛诇讜讛:


砖诐 谞讝拽拽转. 谞状讘 诇讛砖转诇诐 诪驻讬专讜转 砖讘砖讜拽 砖诪讛诐 讬拽谞讛 讛诇讜讛 讜讬驻专注:





讞讬讚讜砖讬 讞转"住

讗讘诇 讗讜诪专 诇讜 讛诇讜讬谞讬 注讚 砖讬讘讗 讻讜'. 讚注转 讛专诪讘"诐 讗诐 拽讜讘注 诇讜 讝诪谉 讗住讜专 讜住讬驻讗 注讚 砖讬讘讗 讘谞讬 驻讬' 砖诇讗 拽讘注 诇讜 讝诪谉 讜专砖讘"讗 讛拽' 讛讗 拽讘讬注转 讛讝诪谉 讛讬讗 诇讟讜讘转 讛诇讜讛 讜讗诐 讬专爪讛 诇驻专讜注 拽讜讚诐 讝诪谞讜 诪讬 讬诪讞讛 讘讬讚讜 讜讬"诇 讻诪"砖 住诪"注 讚诪砖"讛 讞讝拽讛 讗讬谉 讗讚诐 驻讜专注 讘转讜讱 讝诪谞讜 讚诪住转诪讗 诪注讬拽专讗 砖讬注专 讘谞驻砖讜 砖诇讗 讬讛讬讛 诇讜 诪讛 诇驻专讜注 注讚 讗讜转讜 讛讝诪谉 注"砖 讜讛"谞 诪住转诪讗 砖讬注专 讘谞驻砖讜 砖诇讗 讬讛讬讛 诇讜 讬讻讜诇转 诇驻专讜注 拽讜讚诐 讜讘讬谉 讻讱 讬转讬拽专 讜诪讜讝"讛 讛拽' 注诇 砖讬' 讝讜 诪诇注讬诇 注"讙 讗' 讛诪讜诇讬讱 驻讬专讜转 诪诪拽讜诐 诇诪拽讜诐 讜讗"诇 转谞诐 诇讬 讜讗谞讬 讗注诇讛 诇讱 驻讬专讜转 砖讬砖 诇讬 讘讗讜转讜 诪拽讜诐 诪讜转专 讗诐 讬砖 诇讜 讜讛讗 讛讜讬 拽讘讬注转 讝诪谉 讜拽讘讬注转 诪拽讜诐 讜诇注"讚 诇驻诪"砖 诪诇"诪 讚专诪讘"诐 诪讜讚讛 讛讬讻讬 讚讗讬讻讗 转专转讬 诇诪注诇讬讜转讗 讚讬砖 诇讜 讜讙诐 讬爪讗 讛砖注专 讗讝讬 谞讞转讬谞讬谉 讚专讙讗 讜诪讜转专 讗驻讬' 诇拽讘讜注 讝诪谉 讜讗"讻 讬"诇 讚讛讱 讘专讬转讗 讗讬讬专讬 讘讛讻讬. 砖讜讘 讛拽' 诪专"驻 讛讝讛讘 专讘 讚讬谞专讬谉 讛讜讛 诇讬' 讜讻注讚 砖讬讘讜讗 讘谞讬 讚诪讬 讜诇专诪讘"诐 讛讜诇"诇 专讘 诇讗 拽讘注 讝诪谉 讜讚讬谞专讬谉 讛"诇 讜讻注讬谉 讝讛 讛拽' 讛专讘"讬 讜诇注"讚 诪砖诐 专讗讬' 诇专诪讘"诐 讚诇讗讬讝讛 爪讜专讱 讗诪专 讝讛"诇 讻注讚 砖讬讘讜讗 讘谞讬 诇讬诪讗 专讘 讚讬谞专讬谉 讛"诇 讘讻讬住讬' 讘砖诇诪讗 诪转谞讬' 专讘讜转讗 拽诪"诇 讗驻讬' 注讚 砖讬讘讜讗 讘谞讬 砖专讬 诇诇讜转 诪讻"砖 讻砖讛住讗讛 诪讜讻谉 诇驻谞讬讜 讚诇讜讛 注诇讬' 讗讘诇 注诇 专讘 讛讜"诪 诇砖谞讜讬' 专讘 讚讬谞专讬谉 讛"诇 讘讻讬住讬' 诪讜讻谞讬诐 诇驻谞讬讜 讗注"讻 讚讗"讻 注讚讬讬谉 讛讬讛 爪"诇 讜诇讗 拽讘注 讝诪谉 注"讻 讗诪专 讘拽讬爪讜专 讻注讚 砖讬讘讜讗 讘谞讬 砖讛讜讗 诇砖讜谉 诪砖谞转讬谞讜 讜诪驻专砖 诇讬' 专诪讘"诐 讚专爪讜谞讜 砖诇讗 拽讘注 讝诪谉 讻"讗 注讚 砖讬讘讜讗 讘谞讬:


讜讻讚讘专讬 讛诇诇 讗祝 诪砖讜诐 专讬讘讬转. 讛转讜' 谞讚讞拽讜 诪讛 注谞讬谉 讝讛 诇讞讘专讬诐 讛诪拽驻讬讚讬' 讜讬"诇 讚专砖讘"讗 讘讞讬' 砖讘转 讻' 讚讘讗讜诪专 讛砖讗诇讬谞讬 诪讜讚讛 讛诇诇 讻讬讜谉 讚住转诐 砖讗诇讛 讛讜讗 诇讝诪谉 诪讜注讟 讜诇讗 诇诇' 讬讜诐 注"讻 诇讬讻讗 诇诪讬讞砖 砖讬转讬讬拽专 讘讝诪谉 诪讜注讟 讻讝讛 注"砖 讜讛讗"砖 讚讛专讬 讻' 转讜' 讞讘讬专讬' 讛诪拽驻讬讚讬' 讗讬谞诐 专讜爪讬诐 诇讜诪专 讘诇砖讜谉 砖讗诇讛 讜讗讜诪专讬' 讘诇砖讜谉 讛诇讜讗讛 讜注讬"讝 注讜讘专讬诐 讗讚讛诇诇:


转"讞 诪讜转专讬诐 诇诇讜转 讝诪"讝 讘专讬讘讬转 讻讜'. 谞"诇 讛讟注诐 讚转讞诇转 讛诇讜讗讛 讗讬谞谞讜 讛诇讜讗讛 注"诪 诇砖诇诐 专拽 诪讬讚 讬讛讬讘 诇讬' 诪讗讛 驻诇驻诇讬谉 讘诪转谞讛 讜讛讚专 讬讛讬讘 诇讬讛 讗讬讛讜 讙"讻 讘诪转谞讛 讗诐 讬专爪讛 讜讻驻专诪讘"诐 讜讗专讬讱 讗诐 讗专爪讛 讜讝讛 诪讜转专 讚讜拽讗 诇转"讞 讘讚讘专 诪讗讻诇 讜讚讘专 诪讜注讟 讜讝讛 诪讚讜拽讚拽 讘诇砖讜谉 诪转谞讛 讬讛讘讬 讗讛讚讚讬 诪砖诪注 砖谞讬讛诐 谞讜转谞讬诐 诪转谞讛 讛诇讜讛 讜讛诪诇讜讛 讜讝讛 讘注爪诪讜 讟注诐 砖诪讜转专 诇讛诇讜转 诇讘"讘 砖讛讜讗 谞讜转谉 诇讛诐 讛讛诇讜讗讛 讘诪转谞讛 讜诇拽"诪 拽' 讟"讝 住讬' 拽"住 住拽"讚 注"砖:

